
COMO Arubiano orguyoso, nos ta brasa e tradicion antiguo 
di campamento riba beach na ciere di cuaresma como parti 
esencial di nos patrimonio cultural. 


Campamento riba beach na Aruba no ta solamente un forma 
di recreacion, pero tambe un forma di honra nos conexion 
cu naturalesa y lama, mientras nos ta disfruta di e bunita 
ambiente y paisahe di nos isla. 


Sinembargo, mirando e calor intenso cu Aruba ta experen- 
ciando, ta di gran importancia pa enfatisa e peligernan cu 
esaki por trece pa salud, specialmente pa nos hendenan di 
edad halto y nos muchanan chikito. E team di AWEMainta 
tambe ta celebra e parti aki di nos cultura en grande pero na 
mes momento ta reconoce e riesgonan pa nos sernan keri 
mas vulnerabel. 


Por lo tanto AWEMainta ta urgi tur esunnan campando 
pa tuma e precaucionnan necesario. Esaki ta inclui bebe 
suficiente awa regularmente pa preveni deshidratacion y 
aplica protector solar (sunblock) constantemente pa evita 
kemadura. 


Durante e oranan di dia cu solo ta briya mas fuerte, entre 
10'or di mainta y 3'or di atardi, nos ta conseha pa keda leu 
for di solo directo, specialmente p'e gruponan vulnerabel 
manera hende grandi y mucha. E atencion special na nan 
bienestar y siguridad ta crucial den e circunstancianan aki. 


Como ciudadano responsabel, ta nos deber tambe pa 
comportá nos mes bon na beneficio di orden publico. P'esey 
AWEmainta ta encurasha consumo responsabel di alcohol 
y kier pone atencion riba e necesidad pa mantene nos 
beachnan limpi, proteha nos medio ambiente, preserva nos 
patrimonionan y conserva nos medio ambiente saludabel pa 
tur hende. 


Cu e precaucionnan aki na mente, nos di AWEMainta ta 
desea tur hende campando momentonan sigur y agrad- 
abel, alimentando nos tradicionnan, cuidando nos isla y nos 
prohimo. 


Cu e tradicion bunita aki por dura pa hopi generacion 
como fuente di alegria, conexion y recuerdo precioso pa tur 
Arubano. 


Aruba azota pa ola di calor 


Disfruta di temporada di campamento cu precaucion 

DEN e prome kwartaal di 2024, por spera cifranan promet- 
edor y solido pa turismo como e pilar di entrada primordial 
y di suma importancia pa economía di Aruba. A.T.A. ta pone 
hopi enfasis riba e modelo di “High Value-Low Impact” cu 
ta para pa un balans entre cuater pilar cu ta e ‘Calidad di 
Bida di e residente’, ‘Calidad di Experiencia di e Bishitante’, 
Proteccion y Preservacion di Naturalesa & Medio Ambiente, 
y Contribucion Economico di e Sector Turistico’. 


E meta ta pa sigui mantene esfuerzonan den linea segun 
e balans menciona, y logra aumenta e entrada proporcio- 
nalmente mas cu e volumen cu nos destinacion ta ricibi. 
Capacidad di carga tambe ta sigui ricibi atencion di parti di 
A.T.A. di diferente manera. 


VOLUMEN (“STAYOVER”) TA CRECE CU 20.7% DEN FEBRUARI 
2024 COMPARA CU FEBRUARI 2023 
E demanda pa Aruba ta sigui ta sumamente fuerte! Y ta sigui 
surpasa expectativa. Conforme e demanda por mira tambe 
con aerolineanan a sigui expande capacidad Aruba y asina 
permitiendo nos captura e demanda halto. Te cu februari 
2024, Aruba a ricibi un total di 241,343 bishitante “stay- 
over”, esaki ta un crecemento di 20.7%, compara cu te cu 
februari 2023, unda a ricibi 199,942 bishitante “stayover”. 


ENTRADA (“TOURISM CREDITS”) 
Ta midi entrada, es decir e ‘calidad’ di bishitante’, na dife- 
rente manera. Entre otro locual bishitantenan ta dispuesto 
pa paga pa un anochi di estadia y entre otro pa medio di 
Tourism Credits registra pa Banco Central di Aruba. Den Q3 
di 2023, Tourism Credits a aumenta cu 3% si compara e 
mesun periodo na 2022. Den e periodo di Q1 te cu Q3 di 
2023, Tourism Credits a aumenta cu 13% si compara mesun 
periodo na 2022. Pronto A.T.A. lo ricibi estadistica defini pa 
por raporta ‘Tourism Credits’ di Q4 di 2023 compara cu Q4 
di 2022. Den 2024 lo continua cu comparacion di cifranan 
di ‘Tourism Credit’ cu 2023. A base di analysis di A.T.A., por 
spera di sera 2023 cu un subida di 34% compara cu 2019. 


AVERAHE DI PATRONCHI DI GASTO PA CADA BISHITANTE 
DEN 2023 
Visa Credit card su averahe den gasto pa cada cardholder a 
yega na un suma di $690 den 2023. Si mira entrada general 
di VISA por nota un crecemento di 13.8% compara cu aña 
2022. 


MERCADONAN Y CATEGORIANAN DI ACOMODACION 
Den februari 2024, 81.3% di e total di e bishitantenan 


“stayover” pa Aruba a bishita for di Norte America, 5.1% a 
bishita for di Europa, 11.4% a bishita for di Latino America 
y 2.2% tawata procedente di otro partinan di mundo. 


Mirando e categorianan di acomodacion, den januari 2024 
19.1% di bishitante a keda den hotelnan European Plan, 
14.2% a keda den hotelnan All-Inclusive, 30.7% a keda 
den Timeshare y 36% a keda den otro tipo di acomodacion, 
conoci tambe como short-term vacation rentals (STVR). 


SHORT-TERM VACATION RENTALS 
A.T.A. tin acceso na un plataforma unda por wak e cantidad 
di cas, apartamento y villas cu ta wordo uza como vacation 
rentals como tambe e prijs averahe pa anochi, e ocupacion 
y un calculacion di e entrada cu esakinan ta genera. Den 
2023, segun un estudio, A.T.A. a logra actualisa inventario 
di Condominiums existente y condominiums cu actualmente 
ta na caminda pa realisacion, y lista actualisa di lugar di 
estadia cu no ta un hotel pero cu si ta disponibel na e turista 
cu ta keda na Aruba pa un corto tempo. 


Si compara februari 2024 cu februari 2023 por wak cu e 
ocupacion averahe di e acomodacionnan aki a subi cu 6.6 
punto di porcentahe, for di un averahe di 71.6% na februari 
2023 pa un averahe di 78.2% na februari 2024. 


Den caso di entrada, si compara febuari 2023 cu februari 
2024 por wak cu e categoria a genera un crecemento den 
entrada di 16%. 


283.52 


TOCANTE ARUBA TOURISM AUTHORITY (A.T.A.) 
Desde 1 di januari 2011, Aruba Tourism Authority ta opera 
como un entidad ‘Sui Generis’. Un organizacion independi- 
ente den e esfera publico. Aruba Tourism Authority ta fungi 
como ‘Destination Marketing and Management Organization 
(DMMO)’ y ta responsabel pa uni interes turistico entre 
socionan local e internacional. A.T.A. ta pone hopi enfasis 
riba e modelo di “High Value-Low Impact” cu ta para pa un 
balanse entre aumenta e balor economico di e bishitante, 
posiciona Aruba como un pais desea y sostenibel, y posi- 
ciona Aruba como lider di desaroyo como un destinacion. 
Cu meta pa sigui mantene esfuerzonan den linea segun e 
balanse menciona, y logra aumenta entrada pa medio di 
calidad di turismo en bes di e volumen cu nos destinacion 
ta ricibi. Capacidad di carga ta sigui ricibi atencion di parti 
di A.T.A. 


A.T.A 


Estadistica di Turismo pa februari 2024 

15% 
discount 


st 


*Discount does not apply to current specials, Arctic AC's, kitchen cabinets, special 
orders, volume discounts, cement, lumber and board, rebar, welded mesh, copper 
plumbing pipes, rooﬁng sheets and aluminum and vinyl windows and doors. 
Cash and carry only. 


Valid only on 
April 1 
9 am - 2 pm 


kooymanbv.com 


Easter 
Monday sale* 


• Scavenger hunt 
• Face painting from 10:30 am - 1:30 pm 
• Fun Miles wheel of fortune 


DEN cuadro di transparencia y informacion 
nos di Horacio Oduber Hospital ta comparti 
cu boso e cifranan pa loke ta luna di februari 
2024. Como Hospital ta importante y alabes 
interesante pa duna comunidad di Aruba 
un indicacion di cuanto pashent Hospital ta 
atende mensualmente, cuanto operacion ta 
tuma luga, pero tambe cuanto baby a nace 
durante luna, cuanto pashent a regresa cas 
despues di admision y mas. 


Na februari a hospitalisa 811 pashent cual ta 
menos compara cu na januari cu tabata 882 
pashent. Durante admision e pashent a keda 
un promedio di 4,3 dia den HOH na Lunda di 
februari. E ocupacion di cama na januari tabata 
alarmante y na februari el a baha, aunke ainda 
halto, esta 96,6%. Un total di 551 pashent a 
wordo opera na februari cual ta 11 operacion 
mas cu na luna di januari. 


Departamento di Emergencia a mira na januari 
un total di 2953 pashent y na februari 2806 
pashent di cual 43,2% no tabata pashent cu 
tabata rekeri cuido di emergencia. 


A nace un total di 71 baby durante luna di 
februari di cual 37 ta mucha homber y 34 ta 
mucha muhe. Y na februari Bloedbank Aruba a 
ricibi un total di 191donacion di sanger. 


Specialistanan den servicio di Hospital a 
haci un total di 6355 consulta cu pashent y 
Departamento di radiologia a haci un total 
di 4647 test manera CT scan, MRI y mas. Un 
total di 11568 persona a bishita LABHOH pa 
haci nan test cual ta poco mas abou cu na 
januari cu tabata 12272. Y na februari un total 
di 806 pashent a sali for di Hospital y regresa 
nan cas. 


Nos di HOH t’ey pa yuda otro di e miho forma 
posibel cu semper e calidad halto di cuido 
na prome luga. Danki na tur colega di HOH 
pa boso dedicacion, pasion y determinacion 
pa brinda cuido excelente na e comunidad di 
Aruba y tur bishitante. 


Ocupacion di cama ta na 96,6% 


Hospital cu cifra mensual pa luna di februari 2024 

DIARANSON mainta 27 di maart Prome Minister Evelyn Wever-Croes 
hunto cu colega Minister di Finansa Xiomara Maduro a biaha pa Corsou pa 
reunionnan importante den cuadro di e tema di ENNIA. 


Manera ta conoci, ENNIA ta un compania cu tin un trayectoria basta 
largo na pais Aruba y ta conta cu hopi aseguradonan. Mirando cu Corsou 
y Hulanda ta yegando na un acuerdo pa loke ta trata e tema di ENNIA 
na Corsou y Sint Maarten, Prome Minister Evelyn Wever-Croes y colega 
Minister di Finansa Xiomara Maduro ta na Corsou pa salvaguardia tambe e 
posicion y e derecho di e aseguradonan di Aruba. 


Prome Minister y Minister di Finansa ta na Corsou pa 


Salvaguardia e posicion y e derecho 
di aseguradonan di Ennia Aruba 


Prome Minister y Minister Xiomara lo reuni entre 
otro cu Prome Minister di Corsou, Minister di 
Finansa di Corsou y Banco Central di Corsou. 


We Are 


Join Our Award-Winning Team 


#1 TOP HOTEL IN THE CARIBBEAN 
#18 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 


HOUSEMAN 


IT SPECIALIST 


DOORMEN / DOOR LADY PART TIME 


Diahuebs, 28 Maart 2024 
AWEMainta 
LOCAL 
7 


Diahuebs, 28 Maart 2024 
LOCAL 
8 
AWEMainta 


ARUBA, un isla chikito scondi den Caribe, ta enfrenta obsta- 
culo significativo den su actividadnan agrario, particular- 
mente ora e ta competi cu e productonan di e paisnan bisiña 
di Latino America. A pesar di e esfuersonan pa probecha 
e tecnologia y experiencia di e institucionnan manera 
Universidad di Wageningen, e sector ta sigui enfrenta reto 
formidabel cu ta obstaculisa su capacidad pa competi riba 
escala mundial. 


Un di e factornan principal cu ta contribui na e costo di agri- 
cultura na Aruba ta e costo halto di man di obra, esta labor. 
Cu un forsa laboral local limita y e leynan laboral estricto, e 
agricultornan ta haya nan mes hopi biaha cu gasto di salario 
halto, loke ta aumenta e gastonan di produccion significati- 
vamente. 


Scarsedad di awa natural ta un preocupacion grandi na 
Aruba, caminda clima seco y recurso di awa dushi limita ta 
crea dependencia di desalinacion. E gastonan pa cumpra y 
trata awa pa uzo agricultor ta agrega gasto general signifi- 


cante, loke ta haci e confiansa financiero di e operacionnan 
agricultor mas dificil ainda. 


Agricultura ta rekeri tambe esencialmente hopi energia. Ta 
rekerí coriente pa alimenta sistema di irigacion, control di 
clima den greenhouse y makinaria. Na Aruba, unda prijs di 
coriente ta sorprendentemente halto pa motibo di depen- 
dencia di combustibel importa pa generacion di energia, e 
agricultornan ta enfrenta factura halto di servicio publico cu 
ta limita nan margen di beneficio. 


A pesar di e retonan aki, e personanan responsabel pa e 
maneho di agricultura y partido interesa a purba pa mehora 
e competencia di e sector door di innovacion tecnologico y 
transferencia di conocemento. E colaboracion cu e institu- 
cionnan lider manera Universidat di Wageningen ta encera 
pa introduci tecnica agricultor avansa, optimalisa uzo di 
recurso y mehora rendimento di cultivo. 


Sinembargo, traduci avance tecnologico den reduccion di 
gasto tangibel ta keda un tarea desanimador. Mientras cu 
innovacion por mehora productividad y eficiencia, e struc- 
tura inherente di costo di labor, awa y coriente ta stroba 
continuamente e esfuersonan pa reduci costo di produccion. 


Ademas, e escala y eficiencia di e actividadnan agrario den e 
paisnan Latino Americano ta un competencia formidabel. Cu 
abundante materia prima, menos costo di labor y condicion 
di clima fabvorabel, e productornan di e regionnan aki hopi 
biaha por logra economia di escala mayor y ofrece producto 
na prijs significativamente mas abou cu nan contratistanan 
na Aruba. 


Den bista di e retonan aki, e formuladonan di maneho 
mester adopta un enfoke multifacetico pa sostene e sector 
agricultor. Esaki por inclui exploracion di fuente di energia 
alternativo pa reduci gasto di coriente, implementa medida 
di conservacion di awa pa alivia presion riba recurso di awa 
dushi y encurasha iniciativa di desaroyo di forsa laboral pa 
atende cu scarsedad di trahado. 


Finalmente, e caminda pa mehora e competencia di agricul- 
tura di Aruba ta rekeri colaboracion continuo, innovacion y 
política strategico pa surpasa e bareranan formidabel cu ta 
stroba crecemento y confiansa di e sector contra compe- 
tencia global. 


Potret” Goshen 


Desafio di e sector agricultor di Aruba ta den 
competencia cu producto di Latino America 

WARDACOSTA ta informa tur doño di boto y seadoo pa 
tene cuenta pa nan tin nan documentonan valido 
a bordo cual ta, ‘vaarvergunning’ y ‘vaarbewijs’ 
di e capitan. Percura pa tin vest di salbabida pa 
tur tripulacion y pasahero abordo; no por bay cu 
pasahero di mas abordo di e boto pa evita situa- 
cion peligroso. 


Importante tambe pa informa famia unda bo ta 
bay cu bo boto, pa na momento cu un situacion 
peligroso presenta, famia sa unda bo ta y asina 
por informa Wardacosta debidamente. Ta bon p'e 
botonan tin un lifering y importante p'e botonan 
tin nan anker cu suficiente cabuya a bordo. 


Wardacosta lo t'ey presente cu diferente di su 
botonan durante Semana Santa riba lama pa por 
haci e parti di vigilancia y brinda siguridad mari- 
timo. Vigilancia riba cuido di naturalesa tambe ta 
parti di control di Wardacosta. 


E areanan cual Wardacosta lo vigila ta San 
Nicolasbaai - Commandeursbaai, Barcadera 
Haven/ lagoen, Spaans Lagoen, High rise Hotel, 
Arashi, Lighthouse, Rincon, diferente Rif, Baby 
Beach y Eagle Beach. 


Wardacosta ta avisa tur doño di boto pa laga haci 
mantencion na nan boto. Percura pa bo tin sufici- 
ente medio di siguridad y ekipo di rescate abordo, 
manera: zwemvest, EHBO kit, suficiente awa, 
aparato pa paga candela, radio VHF of telefon 
celular cu bateria full carga. Asina por minimalisa 
e chens cu bo boto ta daña na caminda y cubo 
haya bo den un situacion peligroso riba lama 
cu bo boto y bo pasaheronan. Den caso cu bo 
mester di yudansa, bo por yama Wardacosta riba 


e number 913 of Whatsapp 005999 510 0913. 


Durante Semana Santa 


Wardacosta lo haci control riba lama pa garantisa orden publico 

DEN cuadro cu e bishita di Prome Minister 
mr Evelyn Wever-Croes y Minister di Finansa 
di Aruba, mr. Xiomara Maduro na Corsou, y 
e publicacionnan den media, ENNIA Aruba 
kier enfatisa lo siguiente. 


ENNIA Aruba ta un empresa financiero 
saludabel cu un posicion financiero solido y 
un solvencia fuerte. Esaki a wordo confirma 
varios biaha recientemente pa Banco 
Central di Aruba. E empresa ta enfatisa 
cu e interes di su aseguradonan ta wordo 
proteha y bon garantisa. 


Nos kier enfatisa cu ENNIA Aruba ta opera 
den ENNIA Group completamente indepen- 
diente y como un entidad legal independi- 
ente. E desaroyonan reciente relaciona cu 
ENNIA Corsou y e envolvimento di Gobierno 
di Corsou y Banco Central di Corsou y Sint 
Maarten (CBCS) pa yega na un solucion pa 
ENNIA Corsou, no lo tin consecuencia p'e 
aseguradonan di ENNIA Aruba. 


Nos ta contento y orguyoso cu tanto Banco 
Central di Aruba como tambe e gobierno di 
Aruba ta sostene nos pa ta mas envolvi den 
e futuro plannan di ENNIA Group. 
E bishita di lProme Minister y e Minister 
di Finansa di Aruba na Corsou ta mustra 
e envolvimento di gobierno di Aruba cu 
ENNIA Aruba. 


ENNIA Aruba ta sigura stabilidad financiero y solvencia 

S A L U D 
‘E Caminda Pa Bienestar’ 
‘E Caminda Pa Bienestar’ 


IMPORTANCIA di empatia 
Recientemente, Princes di Wales, Kate Middleton a duna di 
conoce cu e tin cancer. E ta den e prome fase di e malesa 
y esaki sigur ta un noticia masha lamentabel teniendo na 
consideracion cu e ta un hende muher jong y mama di 
yiunan chikito. 


Prome cu anuncia su situacion, hopi hende tabata comenta 
riba social media riba algun potret, cu si nan tabata fake, 
cu si a uza Photoshop, etc. Mundo tabata haci bofon di dje 
sin sa kico e tabata confrontando,e esta un diagnostico di 
cancer. 


Cancer, e palabra cu por desperta miedo den cualkier 
persona, ainda ta keda un desafio awendia. Sinembargo, 
meymey di e estadisticanan y e avance cientifico, ta crucial 
pa recorda cu tras di cada diagnostico tin un persona, un 
famia, un comunidad afecta pa e malesa aki. 


Empatia ta converti, pues, den un brug fundamental pa duna 
sosten na esnan cu ta enfrentando e bataya aki. 


E desaroyo actual den e lucha contra cancer ta ofrece un 
paisahe yen di speransa. E avancenan den investigacion 
medico a yega na identificacion di terapianan nobo y trata- 
mentonan mas efectivo, aumentando e tasanan di super- 
vivencia y mehorando e calidad di bida di e pashentnan. 


Deteccion tempran ta hunga un papel crucial den e bataya 
aki, permitiendo un diagnostico oportuno y ofreciendo mas 
oportunidadnan di tratamento. Sinembargo, e cifranan ainda 
ta recorda nos di e magnitud di e desafio. 


Segun Organisacion Mundial di Salud, cancer ta un di e 
causanan principal di morto den henter mundo, cu mas o 
menos 10 miyon di morto cada aña. Tras di e cifranan friu 
aki y alarmante, tin historianan di curashi, resiliensia y amor 
cu merece ser conta. 


Cada pashent cu cancer ta enfrentando su mesun biahe, yen 
di 'ups and downs' emocional, fisico y financiero. Empatia 
ta converti den un balsamo sanado meymey di e tormenta. 
Scucha, comprende y acompaña esnan cu ta luchando 
contra e malesa aki ta un acto di amor y solidaridad cu ta 
traspasa e bareranan di lenguahe y cultura. 


Empatia tambe ta extende na e famianan y cuidadornan, 
kendenan ta hunga un papel fundamental den e proceso di 
tratamento y recuperacion. Nan dedicacion y sosten incondi- 
cional ta pilarnan di fortalesa pa e pashentnan, yudando nan 
pa enfrenta e desafionan cu curashi y determinacion. 


Ta importante pa recorda cu empatia no ta limita solamente 
na e sfera personal, sino tambe ta refleha den e politicanan 
di salud publico y den e atencion medico. Garantisa e acceso 
ekitativo na e servicionan di diagnostico y tratamento ta 
fundamental pa reduci e desigualdad den e cuido di cancer y 
brinda speransa na comunidad, independientemente di nan 
origen of situacion socioeconomico. 


Educacion y conciencia ta hunga un papel crucial den e 
promocion di empatia y solidaridad den e lucha contra 
canker. 


Den ultimo instancia, e lucha contra cancer ta un biahe 
comparti. Cada acto di empatia, por chikito cu e ta, ta 
contribui na haci e biahe aki un tiki mas facil pa esnan cu ta 
enfrentando e malesa aki. U 


Mester uni den solidaridad, speransa y compasion, pa asina 
por cana hunto pa un futuro unda cancer no ta un menasa 
asina abrumador, sino un desafio cu nos ta enfrenta cu 
curashi y amor. 


Si bo ta interesa den un tema specifico por manda nos un 
email na: camindapabienestar@gmail.com y duna nos bo 
sugerencia riba kico abo ta haya interesante pa nos trece 
dilanti. 


E espacio aki tambe ta un espacio caminda abo como comer- 
ciante of proveedor di servicio/producto lo por haya un 
oportunidad pa presenta esaki na comunidad den forma di 
articulo, entrevista, pa medio di informacion tocante habi- 
tonan di bida saludabel, consehonan di bienestar, notici- 
anan medico y avancenan den e tereno di salud of temanan 
relaciona cu cuido personal, entre otro. 


Danki pa boso sosten. Saludo y Salud. Otro siman nos lo tey 
bek cu otro tema interesante. 


Canando hunto den e lucha contra cancer 

D E P O R T E 


deporte@awemainta.com 


RIBA diasabra 23 di maart ultimo, diferente 
“dojo” (scol di karate) a participa n’e campe- 
onato “Aruba Dushi Tera Karate 2024” organisa 
pa Aruba Karate Bond. Presidente di Aruba Karate 
Bond, “sensei” Gustavo Velazquez y directiva, ta 
felicita tur atleta, instructor y mayor cu tabata 
presente pa apoya e competencia. Igualmente 
ta gradici e publico cu tabata presente. 


Diferente scol di karate 
Despues di un “briefing” pa tur instructor y 
referee tocante e reglamento di competencia; 
tur cos tabata cla pa ranca sali. E diasabra 
mainta a habri cu e bunita himno “Aruba Dushi 
Tera” sigui pa un desfile di JinSei Kan Skif Aruba, 
RyuBuKai Aruba, Shotokai Aruba, Tamashi 
Aruba y Budokan Aruba. Alrededor di 75 kara- 
teka a participa den e categorianan “rambuho” 
(edad 3-5 aña), “kata” y “kumite” (desde 6 aña 
te cu adulto). Publico por a disfruta di un dia 
hopi exitante, activo y exitoso. E resultado lo 
ser publica riba e pagina di Facebook di Aruba 
Karate Bond. 


Gradicimento 
Pa haci e competencia extra exitoso a invita for di 
Corsou 2 referee; esta señor Rudsel Nepomuceno 
y señorita Risjainelly Michiel di CuraBond. Nan 
a asisti prome y durante e competencia; sin 
lubida riba nos propio refereenan cu tambe a 
haci un tremendo trabou. Otro gradicimento ta 
bay pa Martijn Trading Aruba, Aruba Sport Unie 
y Stichting Sportsubsidie Aruba cu semper ta 
coopera cu nos atletanan. Un danki special pa 
Event Medical Services Aruba, e team di set up, 
e team di mesa tecnico, e team di security y tur 
boluntario cu di un manera of otro a contribui 
n’e campeonato. 


Orguyoso 
Aruba Karate Bond ta contento cu e participa- 
cion di tur atleta. Pabien pa boso tur y special- 
mente p’e seleccion di karate; Maresha Tromp, 
Kyran Tromp y Zillion Bruges cu a participa cu 
tremendo resultado. Keda pendiente p’e proximo 
actividad di Aruba Karate Bond. 


Campeonato Aruba Dushi Tera 2024 

DIABIERNA ultimo a tuma luga e inaugura- 
cion di e cancha di basketball completamente 
renoba den centro di Village na San Nicolas. 
N’e ocasion aki, Prome Minister Evelyn Wever- 
Croes tabata tin e honor di duna un discurso, na 
unda el a indica cu Gobierno di Aruba, a traves 
di Minister di Deporte Endy Croes, ta haciendo 
tur clase di esfuerso pa bin cu proyectonan, cu 
por haci un diferencia den e calidad di bida di 
nos hobennan. 


Prome Minister a splica cu Aruba ta den recu- 
peracion. E economia a yega nivelnan di prome 
cu pandemia, finansa ta dunando mas espacio 
pa cumpli cu compromisonan financiero y pa 
inversion, y desempleo ta bahando. 
Tur esakinan ta indicadornan cu pais Aruba ta 
bayendo bon, y instancianan internacional ta 
reconoce esaki tambe. Esaki sigur ta puntonan 
importante, pero pa un Gobierno lo mas impor- 
tante ta pa por traha na bienestar di pueblo, 
biniendo cu proyectonan na beneficio di comu- 
nidad. 


Importante pa enfatisa ta cu e recuperacion 
economico di pais Aruba, ta crea espacio finan- 
ciero pa por cumpli cu proyectonan importante 
p’e pueblo di Aruba. P’esey e dia aki ta uno 
importante, paso e compromiso di Gobierno 
ta pa bin cu proyectonan den beneficio di e 
pueblo, y e cancha renoba aki, sigur ta un logro 
grandi pa e hobennan di village cu tin pasion pa 
e deporte di basketball. 


“Mi kier gradici Minister Endy Croes, y su ekipo 
completo pa haci esaki posibel. San Nicolas tin 
hopi potencial, y Gobierno tin hopi trabou pa 
haci den e bario aki. Un biaha mas masha danki, 
y pabien na e comunidad di San Nicolas cu e 
hoya di proyecto aki”, Prome Minister a expresa. 


Gabinete Wever-Croes 
trahando na bienestar di e 
comunidad di San Nicolas 

DIADOMINGO a tuma luga e ‘Feria Himno & 
Bandera’ na Villa Floralina organisa pa Organisacion 
Caballista Arubano (OCA). Un total di 22 Jinete & 
Amazona a participa den competencia representando 
diferente Rancho rond di Aruba y nan instructornan. 


Categorianan Principiante: 
E categorianan di Principiante a conta cu un total di 
5 participante. 


E resultado di e categoria di Principiante ta como lo 
siguiente: 
Miho Amazona 6-8 aña: Sheyxienne Geerman 
Prome Luga: Adeline Lomans 
Prome Luga Jinetes 6-8: Aiden Kock 
Miho Amazona 9-11: Kaylee Pinto 
Prome Luga: Jurlainey Vrolijk 


Categoria Regular: 
Den e categorianan regular e competencia tabata 
mas fuerte cu mas participacion pero e huesnan 
Maria Consuelo Villamizar di Colombia y Juan Zuleta 
di Aruba a logra yega na nan decision final sin mester 
di bay n’e pruebanan di comparacion. E huesnan a 
duna splicacion amplio di e posicion cu cada Jinete 
of Amazona a ocupa, pa asina por sigui miho pa e 
siguiente competencia. 


E resultado di e categorianan regular ta como lo 
siguiente: 
Miho Amazona 6-8: Alessia Garcia 
Miho Amazona 9-11: Mia Rose Tromp 
Prome Luga: Zaria de Groot 
Segundo Luga: Melouanne Sempertiguez 
Tercer Luga: Emilie Lomans 
Cuarto Luga: Zoe Solagnier 
Miho Jinete 9-11: Benjamin Soliana 
Miho Amazona 12-14: Xyselle Dijkhoff 
Prome Luga: Yusverly Pena Castillo 
Miho Jinete 12- 14: Zachary Coffie 
Miho Amazona 15-17: Xielle Koolman 
Prome Luga: Courtney Irausquin 
Segundo Luga: Abigail Wong 
Tercer Luga: Emely Thijzen 
Miho Jinete 15-17: Jordy Zievinger 
Miho Amazona 18-20: Carolina de Cuba 
Miho Amazona 25+: Lea Vink 
Un pabien na tur participante! 


[ Mas potret na siguiente pagina ] 


Exitoso Feria di Himno y Bandera di OCA 


Resultado di diadomingo competencia di Jinetes y Amazonas 

E team di Hulk a haci tur cos dialuna anochi pa gana. Nan a 
toka e bala bon, domina e medio campo, ataka via e liñanan, 
crea oportinidad di gol. Pone presion di biaha ora di perde e 
bala, pero e cos mas importante mes nan no a haci, y esey 
ta pone e bala den net. 


E delantero experencia CD Banton, tabata e homber respon- 
sabel pa lidera e atake di e Hulknan, y hunto cu Edmar Tromp 
y "El tren” Arron Stamper, tabata crea hopi dolor di cabes 
pa e defensa di Unistars. Pero e falta di contudencia dilanti 
e gol ta keda un probema pa e team di Hulk. 


E submarino blauw di Pos Chikito a sufri pa 88 minuut largo, 
wantando tur e presion cu e team di Hulk a pone riba nan. 
Nan yegada nan tabata sporadico pero cu basta peligro. 
Judah Gumbs ta esun cu ta haya e miho oportunidad ora 
e ta scapa riba e banda robes y topa cara cara cu e keeper, 
pero ta dal e keeper cu e bala y un chens grandi ta bay afor. 


Cos ta complica mas pa e submarino Blauw ora cu na di 
64 minuut nan celebro Margin Kock ta haya carchi cora y 
ta wordo expulsa. Di e momento ey Bubali ta bira amo y 
señor di e medio campo y a cuminsa pone mas hende dilanti 
buscando e gol di victoria. Un victoria lo por a duna nan 9 
punto pa asina por mantene paso cu Unistars cu a yega e 


wega aki cu record perfecto di 12 punto. 


Bubali sigur no tabata kier e empate y Unistars kier a 
mantene su record perfecto. E unico ekipo cu tabata cumbini 
un empata no tabata ni riba e veld. SC United tabata den 
tribuna mirando y sperando un resultado cu lo por a fabo- 
rece nan. Pero nan oracionnan no ta yega shelo of a yega 
shelo laat y nan ta wak con Unistars ta piki 3 punto casi 
cabando e wega. 


Na di 88 minuut e wega a haya su destino. Un contra golpe 
relampago combina cu un mal salida di e portero di Bubali 
Bernardo Maduro ta causa un penalty pa e Submarino Blauw. 


Albert Frances “Killer” cu sanger frieu no ta pordona y ta 
pone e bala den gol pa duna e team di Unistars e bentaha 
di 1-0 y tambe e victoria. Unistars ta mantene su status di 
invicto cu 15 punto, pero ainda tin basta cos cu mester pasa 
prome cu pone e champaña fria. Habriendo e di dos buelta 
nan ta topa cu nan mas cercano siguido, e soldadnan di 
Sabana Liber, SC United cu ta marchando duro y cu inten- 
sion serio di bolbe Division di Honor. 


Campeonato pasa nan a cay den e playoff contra e furiosonan 
di Atletico Santa Fe. Mescos cu Unistars, nan ta buscando 
pa drenta via e porta grandi y kier evita e porta 
di Casino a toda costa. Esaki ta bay ta e wega 
crucial cu por defini of complica e situacion di e 
grupo. 


Pa Bubali esaki ta un derota bastante amargo. 
Specialmente despues di a hunga un wega asina 
bon. 


E no ta dunabo loke bo merece si no loke bo ta 
produci. Hopi por bisa cu Bubali a merece mas y 
cu Unistars no a haci merito, pero e berdad ta cu 
Unistars a haci loke e mester a haci pa e gana e 
wega y esey tabata score e gol. 


Bubali ta bay cas man bashi y ta keda claba cu su 
6 puntonan na di tres luga empata cu Caiquetio y 
e sorprendente Caymannan di Rooi Afo. 


E campeonato ta tuma un break chikito y lo 
continua dia 7 di april. Ambos team tin basta 
pa traha riba dje y prepara pa e di dos buelta 
pasobra awo en adelante e weganan ta bay pisa 
mas. 


Futbol Copa Honor Plata 


Unistars ta sufri pero ta gana Bubali 

LIDER di partido AVP kier laga pueblo kere cu partido 


AVP a traha bon durante gobernacion di 2009 pa 


2017. Aki sucu ta gaba su mes. E motibo ta logico. 


AVP a ripara cu su acogida den pueblo ta limita y cu 


ningun otro hende den su sano huicio lo haci’e. Mester 


remarca cu partido AVP cu no ta nada otro cu partido 


MEP. Nan a hinca Aruba cu 1.8 biyon florin di debe. 


Lider partido AVP a expresa cu e partidonan chikito no 


tin vision. E vision di partido AVP sigur lo nos no desea 


paso ta un vision cu a hinca Aruba den debe. 


Despues di a gana eleccion na september 2013 a bisa 


di lo no subi edad di pensioen na 65 aña, pero no a 


tarda hopi cu na janiuari 2014 edad di pensioen a subi 


na 65 aña. Pa colmo esunnan cu a baha cu pensioen 


despues no a haya e premie te cu a hiba gobierno 


hues. OPPA te cu dia di awe ta hiba un lucha contra di 


gobierno. For di 1.8 biyon florin por a renoba hospital, 


traha un warda di polis na Oranjestad y mucho mas 


por a wordo haci cu biyones di e florin ey fia. 


Minister di husticia e tempo ey a haya un rapport cu 


Warda di Polis Oranjestad Wilhelminastraat 40 no 


tabata apto pa e polisnan traha aden. Despues di hopi 


protesta na juli 2015 polis a logra bay otro banda na 


Wilhelminastraat 31-33 cu tampoco tabata bon pa 


salud di e polisnan y awe tin polis cu hasta a fayece 


despues di a lucha cu cancer y ainda tin ta lucha cu 


nan salud. 


Partido AVP a tapa corupcion di partido MEP entre otro 


e regalo di 2.1 miyon florin cu a duna Lee Tofanelli. Un 


regalo cu a sali for di cartera di e pagadonan di belas- 


ting, mientras gobierno a forsa nos grandinan paga 


pa nan propio remedi. Den e proximo eleccion partido 


AVP sigur lo no ta e partido mas grandi. 


Al contrario, enbes di crese nos ta mira partido AVP 


na 5 asiento. Pueblo no kier bay cas bek. Awe edad di 


pensioen na 65 aña sigur ta un peso riba lomba di nos 


pueblo pasobra hopi caba prome cu yega 65 aña ta sin 


trabao. Lider di partido AVP deliberadamente ta trata 


na bende nos pueblo un 6 pa un 9 riba e matrimonio 


di mesun sexo. Dia 25 di september 2015 el a firma pa 


Sustainable Development Goals Agenda 2030 y punto 


5 di Sustainable Development Goals ta igualdad di 


Eric Ras (CURPA): 


Partido AVP ta mesun responsabel cu 
MEP p’e desaster cu Aruba ta hinca aden 


genero unda e matrimonio di mesun sexo ta hinca. Bo no por firma pa bay di acuerdo 


cu e agenda 2030 cu ta accentua igualdad di genero pa despues bin bisa cu bo no ta di 


acuerdo cu n’e y cu bo ta contra matrimonio di mesun sexo. Anto e ora ey bo no mester 


a firm’e. 


Partido MEP parce cu a sigui e modus operandi di AVP cu ta un partido Cristian 


democrata. Un partido AVP cu ta bay contra di principio di su mesun partido y contra 


ley di Dios. MEP tambe a firma e Sustainable Development Goals cu ta accentua matri- 


monio di mesun sexo. Partido MEP mester a para duro contra e falta cu partido AVP a 


comete ora di a firma pa e agenda 2030. Partido MEP igualmente a aumenta e debe di 


pais Aruba, pasobra a pesar di su gobierno a ricibi mas cu 2 biyon florin na entrada, keto 


bay pueblo mester biba na rudia pasobra no tin placa pa pueblo. 


ta perfecto. E palabra di Dios ta si y amen. Partido Curpa ta e unico alternativa. 

SIMAN pasa diabierna, abogado di Otmar Oduber a tene un 
reunion cu hues comisario cu finalmente a wordo apunta e 
luna aki. Pero Oduber ta considera cu ta parce cu tin un tipo 
di conspiracion y kier alarga e caso aki mas cu ta posibel. 


Dia 6 di november aña pasa e hues apunta pa e caso Flamingo 
a duna un veredicto cu mester scucha 31 testigo cu a wordo 
pidi di parti defensa y awo e hues comisario a bisa cu na 
juni ta bay cuminsa cu e interogacionnan. Es decir, 8 luna 
despues cu e hues a indica cu mester scucha e testigonan. 


A drenta su cas na juni 2020 pa despues cambia tur e 
acusacionnan cu tin contra Otmar Oduber y awe ta keda 
alarga cu Dios sa ki ora e caso aki ta bay termina, pasobra ta 


te na juni ta cuminsa scucha testigonan, juli ta luna di reces 
di Corte, es decir, ta cuminsa bek na augustus-september, 
e ora “Ta ki dia e hendenan aki ta bay atende cu e caso aki 
y termina e pesadiya aki pa mi y mi famia. Ma bisa na tur 
momento cu mi no tin problema pa defende mi mes, pasobra 
mi ta convenci y sigur cu esaki ta trata di un persecucion 
total, un persecucion politico sin frontera”. Oduber a sigura 
cu e lo demostra esaki tambe dilanti di un hues, cu esaki ta 
simplemente un persecucion politico. 


E ta bisa cu nan por sigui purba e persecucion den corte, 
pero nan no ta kibra Otmar Oduber, nan por kibre financiera- 
mente, nan por a kibra su famia, porta trata di kibre emocio- 
nalmente, pero e ta keda para riba su dos pianan pasobra 
e ta hiba e lucha aki pa tur hende cu por pasa den e inhus- 
ticia aki. 


E caso aki ta bay bira uno sumamente interesante paso hues 
di e caso mes ya caba a bay di acuerdo pa defensa di Oduber 
scucha no solamente ex minister Marisol Tromp como 
testigo riba e acusacionnan falso haci, pero tambe e miem- 
bronan di KPA, LandsRecherge y RST lo keda interoga pa e 
hues comisario na Juni venidero den nomber di e defensa di 
Oduber. 


Otmar Oduber 


Parce cu tin un conspiracion y kier 
alarga mi caso mas cu ta posibel 

INMEDIATAMENTE despues 
cu a bira conoci e accion 


cu personal di enfermeria a 
tene diamars mainta na Dr. 
Horacio E. Oduber Hospital, 
lider di Partido di Pueblo 


Arubano, AVP Mike Eman y 
colega parlamentario Mervin 
Wyatt-Ras a mobilisa pa e 
hospital pa asina manifesta 
nan solidaridad, pero alabes indica con esaki ta 


un consecuencia mas di e maneho di mentira y 
medida di e gobierno actual. 


AVP a scoge pa duna su conferencia semanal for 
di pafo di e tereno di hospital, pa elabora con 


e crisis total di Aruba ta refleha den cada area, 
incluyendo esun medico. E walk out ta forma parti 
di algo mas grandi; ta e consecuencia di continuo 
gañamento, segun Eman. “Para pafo di hospital- 
idad den solidaridad cu enfermero cu ta esforsa 
nan mes y nos tin respet pa nan.” 


El a recorda con algun dia pasa e fraccion di AVP 


a entrega pregunta den Parlamento tocante e 
cifra di mortalidad cu ta indica un aumento dras- 
tico, specificamente di 23% riba e promedio. Un 
di e motibonan tras di esaki ta e tardansa den 
brinda cuido specialisa, cu ta empeora door di e 
conflicto entre personal y maneho di hospital. 


Pa ilustra un di e mentiranan mas reciente di 
Prome Minister Evelyn Wever-Croes, e lider di 
oposicion a menciona loke e mandatario a bisa 


recientemente pafo di sede di MEP, esta cu, 
tocante e topico di ley di matrimonio di mesun 
sexo, lo bay tene un ‘maatschappelijke consul- 
tatie’ cu den tempo di AVP no tabatin. Eman a 
mustra cu den tempo di AVP tabata tin Dialogo 
Social cu tur gremio prome cu traha ley y despues 


cu ley ta cla atrobe e Parlamento cu mayoria di 
AVP tabata consulta. 


Eman: “E gañamento di Evelyn ta causando hopi 


daño. Mescos ora el a bisa cu ora e goberna, e no 


Lider di AVP, Mike Eman: 


Cuido medico ta deteriora bou maneho 
mentiroso di Gabinete Wever-Croes II 


lo bin cu medida, cu e lo baha edad di pension,y asina mas. Si bo kier, gaña bo 
casa na cas; no gaña un pueblo completo, no gaña un parlamento, of un Reino 


Hulandes. Pasobra e gañamento aki ta conduci na e tipo di crisis cu nos tin na e 
momentonan aki.” 


Otro ehempel nobo ta ora cu Gabinete Wever-Croes II a bisa cu e 7% di BBO 


na frontera ta pa proteha comercio local, mientras cu e siman aki Minister di 
Finansa, Xiomara Maduro ta anuncia cu a aumenta e suma total na 900 florin 
di mercancia cu por bin cu ne di exterior sin paga impuesto. E lider di AVP ta 
mustra cu claramente esey no ta djis un contradiccion, pero simplemente mas 
gañamento cu e 7% na frontera tabata pa proteha comercio local. 


E ta e realidad penoso cu nos pais ta biba aden. P’esey tambe e relato anual di 
Raad van Advies a indica cu no tin un ley cu Gabinete Wever Croes a bini cu ne 
post-Covid cu ta basa riba e bienestar general. Segun Eman tur Evelyn su leynan 
ta djis pa ranca placa di e conciudadano creando un crisis social economico den 


nos Pais. Mas aleu, tur e gañamento a pone cu awe Hulanda no tin confiansa mas 
den e palabra di gobierno di Aruba. 


E lider di AVP a comparti cu segun e informacion cu nan ta hayando for di sector 
di cuido medico, tin lista di espera largo pa mira specialista. Esnan den cuido a 
sufri hopi na man di medidanan di Gabinete Wever Croes y e hospital cu AVP a 


laga den construccion, no tin fin di keda cla. 


Fuera di esey, cada dia mas specialista ta bandona Aruba y mas enfermero ta 
kita di hospital pa bay traha na ImSan. E efecto di demoralisacion cu Evelyn ta 
causando ta visibel tambe cerca e hobennan cu no tin un perspectiva y como 
tal, no tin deseo pa regresa nan isla, Eman a expresa dilanti di hospital compar- 
tiendo un preocupacion cu henter nos pueblo ta comparti cu ne. 

MANERA a keda informa pa prensa, tin un situacion di 
crisis den hospital caminda empleado mester lucha pa 
nan derecho. Esey a pone parlamentario Mervin Wyatt-Ras 
activa, kende a bisa di semper ta solidario cu empleado y e 
beneficio cu mester tin tambe pa salubridad publico. P’esey 
diamars mainta a compaña lider di partido AVP, Mike Eman 
den un conferencia di prensa pafo di hospital. 


E parlamentario di oposicion a ripiti e ponencia cu a trece 
varios siman atras, esta e aumento di 23% den e promedio 
di indice di mortalidad riba nos isla y cu e ta califica como 
un indicador alarmante. Y mientras cu parlamentario di 
coalicion, Setty Christiaans-Yarzagaray ta bagatelisa e echo 
argumentando cu ta trata djis di e embehecemento di pobla- 
cion y di e indice di malesa cronico, Wyatt Ras ta kere cu e 
pueblo di Aruba merece miho. 


Echo ta cu hopi di e situacion aki tin di haber cu e medi- 
danan cu Gabinete Wever-Croes I y II a impone riba nos 
comunidad. “Hopi ta mishi cu nan salud directamente. Hopi 
ciudadano no por haya nan medicina na botica pasobra 
no por paga. Esey ta afectando nos salud awe y mas den 
futuro,” Wyatt-Ras a comenta. 


Adicionalmente, e aumento di BBO e introduccion di BBO 


na frontera a haci di e cumindanan mas saludabel fuera di 
e alcance di mayoria ciudadano. E consumo di cumindanan 
mas barata, pero yena cu color y preservativo, ta aporta na 
e aumento di malesanan cronico. E mesun tin consecuencia 
riba desaroyo fisico y mental di e hobennan, cu tur su conse- 
cuencia socioeconomico. Wyatt-Ras: “E gobierno aki no ta 
mira cu djis pa yena nan saco, ta sacrificando nos pueblo.” 


Entre e preguntanan cu fraccion di AVP a dirigi na Parlamento 
di Aruba pa Minister President contesta, ta pidi pa bisa kico 
ta haciendo den termino di prevencion pa evita cu e indice di 
mortalidad por sigui subi. AVP kier sa kico e minister di salud 
ta haciendo pa mehora e acceso oportuno na cuido medico 
y con ta eliminando e retraso ocasiona pa e pandemia. 
Otro punto di preocupacion di AVP cu Wyatt-Ras a menciona 
ta e dificultad cu tin keto bay pa entidad medico traha cu 
otro, loke por mehora substancialmente e cuido integral y 
mayor prevencion cu ta traduci den menos gasto medico. 


Wyatt-Ras: “Kico gobierno ta bay haci pa preveni cu nos 
hendenan ta muri na gran escala. Colega ta bisa cu mi ta 
dramatisa, pero e ta un cifra tangible y nos mester haci algo 
cu ne. Nos a haci 11 pregunta, te ainda di dia 14 di maart no 
a haya contesta, pero esey ta e modus operandi.” 
Nos como pais mester para fuerte. Tin un crisis den mundo 
medico y e ta afecta salud di nos hende y tambe muchanan. 
E parlamentario di AVP a conclui ratificando su compro- 
miso di duna atencion y siguimento na e topico. “Nos mester 
traha riba nos salud y preveni. No ta keda para contra salud 
di clase y inhusticia den cuido medico.” 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Parlamentario di AVP, Mervin Wyatt-Ras: 


Gabinete Wever-Croes II ta 
sacrificando pueblo pa yena nan saco 

NA aña 2021, Aruba Tourism Authority (A.T.A.) y Qredits 
Aruba a introduci e programa “Aruba Signature Experiences” 
cu e meta pa encurasha entrepreneurnan pa enfoca riba 
experiencia unico y inolvidabel pa nos bishitantenan. 


E programa “Aruba Signature Experiences” ta consisti di 
dos (2) componente clave. Participante nan ta cuminsa cu e 
curso “Small Business Academy” di Qredits Aruba, caminda 
ta adkiri abilidad y conosemento pa desaroya nan Business 
Plan y Financial plan pa e negoshi proponi. Abase di e negoshi 
y concepto nan cu ta wordo entrega na fin di e curso, un 
commission ta evalua e concepto nan cu ta den linea cu e 
strategia di Niche Marketing di A.T.A. pa yega na remarke pa 
ta un di e ganadornan di e “Aruba Signature Experiences” 
program y ricibi marketing coaching y marketing support di 
A.T.A. 


Pa diversifica e mercado turistico pa Aruba, a identi- 
fica various segmento niche cu lo atrae mas bishitante di 
calidad, genera mas entrada pa nos isla y na mes momento 
tin un impacto mas positivo ariba nos medio ambiente. E 
segmento niche nan identifica pa Aruba ta inclui weddings, 
culinary, wellness, y eco-conscious tourism. Cu esaki te 
desea di mantene Aruba como un destinacion competitivo y 
atractivo, mientras ta promove un turismo sostenibel. 


Un total di 20 participante a sigui e curso di Qredits Aruba 
“Small Business Academy” como e parti esencial di e 
trayectoria. Sigui pa entregamento di un “Business plan” y 
“Financial plan” na Qredits Aruba. Como experto den e area 
di finanzas y e sector empresarial, Qredits Aruba a propone 
e lista final di e miho candidatonan pa “Aruba Signature 
Experiences”. A conta cu participantenan cu plan y ideanan 
nobo como tambe plan y ideanan ya estableci. Na final, a 
conta cu 5 participante cu a wordo nombra como gana- 
dornan di e “Aruba Signature Experiences” y cu lo ricibi 
apoyo di A.T.A. pa cu nan plan di mercadeo. 


A.T.A. ta contento di anuncia e siguiente ganardonan cu ta bira 
tambe mas pioneronan di “Aruba Signature Experiences”; 
Jamie Bareño cu a presenta un plan pa JB Spiritual Academy 
cu e servicio di preparashon y ceremonia di casamento spir- 
itual dirigi na e mercado afluente, LGBTQ y Neurodivergent. 


NATURA Yoga Club & Personal Fitness Training Janine 
Valecillos Digier a presenta un plan cu ta ofrece servicionan 
relata na bienestar, Milouska Briezen cu a presenta un plan 
pa crea un plataforma cu lo facilita e bishitante den crea 
intinerario personalisa pa experiencianan unico cu Aruba tin 
pa ofrece, AruFlamingo Art di Boris Wever cu a presenta un 
plan caminda cu e bishitante por crea su propio souvenir y 
creacion di diferente arte cu ta inclui uso di material recicla, 
y por ultimo Museo Cas Tan Tin cu ta wordo patrocina pa 
Fundacion Mi Cutisa, cu ta promove cultura y herencia 
caminda cu bishitante nan por experiencia e bida tradicional 
di antes na Aruba. 


Inscripcion pa e siguiente programa di “Aruba Signature 
Experiences” lo ta disponibel durante cuartal 3 di 2024. 
Di e forma aki, Aruba Tourism Authority (A.T.A.) y Qredits 
Aruba ta encurasha empresarionan pa participa, y ta felicita 
e ganadornan di e di tres edicion di “Aruba Signature 
Experiences” program. Desde lanzamento di e programa na 
aña 2021, pa medio di e “Aruba Signature Experiences” a 
yuda 11 compania cu nan concepto. 


Tocante Aruba Tourism Authority (A.T.A.) 
Desde 1 di januari 2011, Aruba Tourism Authority ta opera 
como un entidad ‘Sui Generis’. Un organizacion independi- 
ente den e esfera publico. Aruba Tourism Authority ta fungi 
como ‘Destination Marketing and Management Organization 
(DMMO)’ y ta responsabel pa uni interes turistico entre 
socionan local e internacional. A.T.A. ta pone hopi enfasis 
riba e modelo di “High Value-Low Impact” cu ta para pa un 
balanse entre aumenta e balor economico di e bishitante, 
posiciona Aruba como un pais desea y sostenibel, y posi- 
ciona Aruba como lider di desaroyo como un destinacion. 
Cu meta pa sigui mantene esfuerzonan den linea segun e 
balanse menciona, y logra aumenta entrada pa medio di 
calidad di turismo en bes di e volumen cu nos destinacion 
ta ricibi. Capacidad di carga ta sigui ricibi atencion di parti 
di A.T.A. 


A.T.A. a firma acuerdo cu 5 compania 


Cera Conoci cu e Ganadornan Di Aruba 
Signature Experiences Edicion 3 

DEN profundidad di desesperacion, caminda e sombra ta 
grandi y speransa ta parce solamente un recuerdo leu, ta 
biba e realidad teribel di adiccion. E ta un biahe di lucha, 
caminda cada paso dilanti ta un bataya contra e atraccion 
duro di scuridad. 


Na principio, un escape fugaz for di e prueba di bida ta 
cuminsa sin cu e ta sinti su mes. Sinembargo, e ta atrae 
manera un cantica di sirena, cu promesa di euforia y alivio, 
solamente pa atrapa su víctima den un red di dependencia 
y desesperacion. 


E prome dianan ta un nebula di altibaho, mientras e adic- 
cion ta bira mas fuerte, comprimiendo lentamente pero 
sigur su control. Loke ta cuminsa como un escogencia ta 
bira un compulcion, un hamber insaciabel cu ta consumi 
cada momento lanta. 


Amigonan ta bay, nan hari ta disparce den e distansia manera 
e adicto ta keda atrapa mas profundo den e isolacion. E rela- 
cionnan ta kibra bou di e peso di engaño y traicion, lagando 
un rastro di curason y soño kibra. 


E ruina financiero ta loer na horizonte, mientras cu e adiccion 
ta devora recurso y ta laga solamente culpa y devastacion. 
Ta perde trabou, ta perde hogar pa ehecucion 
di hipoteca y ta extingui futuro, tur manera un 
victima den guera contra bo mes. 


Salud fisico y mental ta deteriora, mientras cu e 
curpa ta rebeldia contra e veneno cu ta core den 
su venanan. Tur dia e ta trece dolor nobo, pero 
e atraccion di e siguiente dosis ta demasiado 
poderoso pa resistí. 


A pesar di esaki, den tur e caos y desespera- 
cion, un chispa di speransa ta keda. Pasobra den 
e anochi mas scur tin esunnan cu ta nenga di 
entrega nan mes, cu ta bringa cu huña y djente 
pa recupera nan bida for di e gara di adiccion. 


E ta un biahe di contratempo, di angustia y deses- 
peracion, pero tambe di resiliencia y redencion. 
Cu cada trompica, nan ta lanta atrobe, maltrata 
pero sin interupcion, impulsa pa e creencia cu 
den nan ta biba e poder pa vence hasta e enemi- 
gonan mas formidabel. 


Y aunke e caminda pa recuperacion por ta largo 


y duro, nan ta sigui cu un determinacion firme, impulsa 
pa e conocemento cu na final di e caminda ta spera nan 
e promesa di un bida recupera, un futuro sin e carga di e 
cadenanan di adiccion. 


Enfrentando Abismo 


Un biahe a traves di e gara di adiccion 

E aña aki atrobe Bucuti & Tara Beach Resort a participa acti- 
vamente cu e iniciativa global, Earth Hour, riba 23 di Maart. 
Entre otro, e resort a colabora cu Space and Nature Aruba 
Foundation y crea un itinerario completo di iniciativanan 
atractivo pa participantenan internacional y local uni na e 
practica anual di “paga luz”. 


Paga coriente pa ta mas consciente 
Earth Hour a cuminsa na 2007, y ta conoci pa e momento 
di “paga luz” – un evento simbolico pa mustra apoyo colec- 
tivo pa e planeta. Sostenedonan ta cubri mas cu 190 pais 
y teritorio, y ta uni hunto pa asina comparti cu tur hende 
dor di paga/baha coriente di 8:30 p.m. te cu 9:30 p.m. y ta 
invita participantenan pa haci actividadnan cu ta sostenibel. 
E evento anual ta un recordatorio pa e comunidad global cu 
cada ora ta conta. E aña aki, participacion di Bucuti & Tara a 
resulta den 985 oranan combina di participacion di trahado 
y huesped pa Earth Hour 2024. 


Creando vakantienan cu ta stimula cambio 
Huespednan na e prome y unico hotel certifica carbono- 
neutral den Caribe a disfruta e oportunidad pa observa loke 
ta wordo yama “E Ora cu Por Cambia Mundo” pa medio di 
un variedad di experiencianan dedica na Earth Hour na e 
resort. 


Miembronan di Space and Nature Aruba Foundation a trece 
telescop potente y a comparti nan experticio cu huespednan 
cu tabata mira strea na e lama dilanti Bucuti & Tara na Eagle 
Beach. Parehanan tambe por a admira e espectaculo di luz 
di Madre Naturaleza riba un beach lounger complementa cu 
un botter di Champagne y un variedad di pasaboca. 


Otronan a scoge pa un Cena Consciente di Earth Hour guia 
pa Chef Ehecutivo Alexander Powell y su ekipo culinario. 
E experiencia culinario na Elements restaurant a honra 
planeta. Ingredientenan tabata di fuente nan responsabel 
y ta consisti di articulonan fresco, friu of na temperatura 
di camber. Platonan cushina tabata prepara uzando menos 
energia y evitando uzo di combustibel fosil incluyendo stof 
di induccion cu ta transferi casi 90% di e calor genera na 
e casuela enbes di solamente 38% cu stof di gas y 70% 
cu stof electrico. Como un beneficio, ya cu e cushina no ta 
asina cayente, menos aire airconditionado ta ser consumi 
den e resort. Ademas, e consumo di energia den restaurant 
ta bin di fuentenan renobabel. 


Huespednan tambe por a participa den un sesion special 
di meditacion guia door di Shanti, un instructor respeta 
di meditacion y yoga na Aruba. E meditacion di Earth Hour 


tabata centralisa rond di reconecta cu mundo y natura- 
lesa. Pa termina e anochi tabatin un presentacion di ‘Movies 
Under the Stars’ cu e pelicula Kiss the Ground. 


“Bucuti & Tara Beach Resort ta encanta di honra Earth Hour, 
como tambe Earth Day y tur otro dia dedica na e conscienti- 
sacion di e importancia di cuida nos unico cas: nos planeta. 
Nos ta feliz di por crea un oportunidad unda no solamente 
nos huespednan cu ta bishitando nos for di varios parti 
di mundo por participa, pero tambe nos localnan,” Ewald 
Biemans, Doño/CEO di Bucuti & Tara Beach Resort ta 
comparti. “Hunto, dor di haci un diferencia localmente, nos 
ta haci un diferencia globalmente.” 


Bucuti & Tara Beach Resort a Guia Aruba pa Earth Hour 2024 


Colaboracion cu Space and Nature Aruba Foundation ta conecta huespednan cu e movemento global 

DIA 30 di maart ta Dia Internacional Cero 
Desperdicio (Zero Waste Day). E dia aki ta 
dedica pa eleva conscientisacion riba consumo y 
produccion responsabel y tambe na reduccion di 
desperdicio. Directie Natuur en Medio Ambiente 


(DNM) ta invita comunidad pa join nos den cele- 
bracion di e dia importante aki. Esaki ta e di dos 
biaha cu Nacionnan Uni (UN) ta observa e dia aki 
como cu ta na 2022 a tuma e decision pa e dia 


aki ta un dia observa internacionalmente. 


E tema pa Dia di Cero Desperdicio 2024 ta pone 
enfasis riba e necesidad pa reenforsa maneho 
global y e importancia di practica di produccion 


y consumo sostenibel. Desperdicio y polucion di 
sushedad ta interumpi e ecosistemanan valioso, 
tambe e ta forma menasa pa bienestar general 
di humanidad. Pa ultimo desperdicio por stagna 
crecemento economico di un pais of region of 


nacion. 


Na Aruba, nos tin un reto grandi pa enfrenta 
enfrenta encuanto e maneho di desperdicio 
solido. Pero e desperdicio no ta keda solamente 
na locual hende ta deshaci di dje cu ta di mate- 


rial no biologico pero e por inclui tambe desper- 
dicio di cummda. Pues ta importante pa e ser 


humano cambia e actitud y conducta con ta 
anda cu desperdicio asina ta evita cu desper- 
dicio ta wordo deposita na unda no ta stipula 
pe. Despues cu a cera e landfill Parkietenbos, 
Aruba tin cu custuma cu tin diferente canalnan/ 
lugarnan, instancianan y negoshinan, na unda 
desperdicio por bay pa enrega asina e ta haya un 


destinacion nobo. Mayoria di e luganan aki tin un 
costo pa deposita e desperdicio. Pero tin otro cu 
ta tuma ainda gratis. E proceso aki ta locual ta 


aporta na un ecconomia circular. 


Con ta por contribui na un Aruba mas limpi? 
Planea bo compras: traha un lista di compra 
y cumpra solamente loke bo mester cu menos 
empake posibel. 


Reduci consumo: Evita uza producto cu empa- 
ketamento inecesario. Scoge producto cu por 
wordo re-uza of recicla. 


Celebra Dia di Cero Desperdicio 2024 


Hunto nos por reduci desperdicio! 


Come consciente: Planea bo cuminda, conserva loke ta resta di cuminda pa otro 
dia. 


Composta desperdicio di cuminda: Composta desperdicio organico pa crea bon 
gordura pa bo matanan. 


Recicla: Separa bo desperdicio pa recicla segun e instruccionnan di recoleccion. 
Reuza: Duna un otro funcion na obheto di tur dia. Evita tira nan afo sin considera 
otro proposito. Hunto nos por logra un Aruba mas sostenibel! 


E meta di desaroyo sostenibel cu directamente asocia y relevante pa cu cero 
desperdicio ta meta number 12. Esaki y e otro metanan promovi pa UN y tambe 
pa DNM pa cu topiconan di planeta manera medio ambiente y naturalesa. E 
otro metanan di desaroyo sostenibel ta asocia cu dia di Cero Desperdicio ta 


meta Sdg# 12, Sdg#6, sdg#11, sdg#13. Directie Natuur en Medio Ambiente ta 
comprometi na yuda Aruba alcansa un futuro sin desperdicio. 

DESDE 2019 131 a incorpora un Conseho Hubenil den nan 
organisacion. E Conseho Hubenil di 131 su tarea ta pa prim- 
eramente duna conseho solicita y no solicita na e organ- 
isacion. Tambe nan ta duna conseho ariba proyectonan di 
131, prome cu nan ser implementa. E Conseho Hubenil di 
131 ta duna e organisacion un bista cu precision di kico ta 
pasando bao di mucha y hoben y pakico. 


E Conseho Hubenil ta consisti di 5 hoben, mucha muhe y 
mucha homber, entre e edad nan di 11 pa 24 aña. E personal 
di 131 ta den contacto estrecho cu e Conseho Hubenil pa 
asina aki por scucha kiko segun nan ta e preocupacionan y 
problemanan bao di nos mucha y hobenan. 


Riba 28 di febrauri ultimo e Conseho Hubenil a haci un bishita 
na Parlamento di Aruba. Durante e bishita nan a participa den 
un reunion cu diferente parlamentario. Durante e reunion 
tawata presente e fraccionan di RAIZ, MEP, MAS, Accion 21, 
Parlamentario Independiente Gerlien Croes y AVP. 
Durante e reunion e director di 131 a duna informacion 
tocante e tarea di e Conseho Hubenil, y a contesta diferente 
pregunta di diferente parlamentario encuanto e Conseho 
Hubenil, 131 y desaroyo y problemanan bao di e muchanan 
y hobenan na Aruba. Tambe e miembronan di e Conseho 


Hubenil a presenta diferente desaroyo y inquietud bao di 
nos mucha y hobenan di Aruba, a haci diferente pregunta 
na e parlamentarionan y a contesta diferente di nan pregun- 
tanan. 


131 y e Conseho Hubenil di 131 kier a gradici Parlamento di 
Aruba pa ricibi nos y pa e momento di intercambio durante 
e reunion. 


Pa mas informacion tocante e Conseho Hubenil di 131 
por tuma contacto via nos website: 131.aw, Instagram: 
Instagram: 131aruba, facebook: https://www.facebook. 
com/aruba.131, email: 131aruba@gmail.com of telefon 
5886138/ 5884011. 


De Minister van Onderwijs en Sport is voornemens in het openbaar aan te besteden, 
het door Land Aruba te financieren project: 


“Nieuw te bouwen Juliana School”. 


Volgens bestek CAST nr. 023-2024. 


Korte omschrijving van het werk: 
1. Bouwrijp maken van het terrein; 
2. Nieuwbouw schoolgebouw bestaande uit theorie- en practicumlokalen, 
docentenkamer, toiletgroepen etc.; 
3. Nieuwbouw kiosken op de binnenplein; 
4. Aanbrengen verharding op de binnenplein en terreinen rondom het schoolgebouw; 
5. Nieuwbouw Gymnastiekzaal 
6. Aanbrengen van een parkeerplaats; 
7. Aanbrengen van afrasteringen. 


Uitvoeringstermijn: 240 werkbare werkdagen na datum van opdrachtbrief, incl. bestelling- 
stijd. 


Het bestek is vanaf 28 maart 2024 verkrijgbaar bij het kantoor van CAST N.V. tegen betaling 
van Afl. 750,00. 
De betaling te voldoen bij de kassier van CAST N.V. 
De openbare bescheiden liggen ter inzage vanaf 28 maart 2024 ten kantore van CAST N.V. 


Inlichtingen worden verstrekt op 3 april 2024 om 9.00 uur v.m. te DOW. 
De Nota van Inlichtingen wordt vastgesteld op 10 april 2024. 
De openbare aanbesteding vindt plaats op 24 april 2024 om 11.00 uur v.m. 
op het kantoor van de directeur van de Dienst Openbare Werken. 


De inschrijver moet bij zijn inschrijving de volgende vereisten overleggen: 
1.Bewijs van inschrijving in het register van de Kamer van Koophandel van Aruba 
(niet ouder dan 6 maanden). 
2.Bereidheidverklaring tot het instellen van een bankgarantie of borg. 
3.De staat van eenheidsprijzen voor verrekening van meer- en minderwerken. 
4.Overige vereisten opgenomen in het bestek. 


Inschrijving dient te geschieden op het bij het bestek 
gevoegde en gewaarmerkte inschrijvingsformulier. 


Conseho Hubenil di 131 a bishita Parlamento di Aruba 

DEN e ultimo lunanan SETAR tabata prepara pa recertifica SETAR 
p’e standard di ISO/IEC 27001. ISO/IEC 27001 ta un stan- 
dard internacional cu ta prescribi ‘best practices’ pa forma un 


Information Security Management System (ISMS) dentro di un 
compania. E standard internacional ta basa riba un set di medi- 
danan conforme e standardnan di ISO 27001 cual companianan 
ta uza pa proteha e siguridad di informacion. 


Na luna di januari SETAR a haya bishita di dos auditors di DNV 
for di Hulanda, unda cu nan a verifica e compromiso di henter 
e compania riba e ISO 27001 standard, comprendemento di e 


ISMS, e metodo cu e departamento ta aplica e medidanan (cual 
ta skirbi den e policy y standards) den nan proceso, y evalua e 
efectividad di SETAR su ISMS. 


Na aña 2021 SETAR a certifica pa prome biaha pa e ISO/IEC 


27001 version 2013, cual tin un validez di tres aña, esey nifica 
cu e lo a vence e aña aki na maart 2024. Esaki tabata net bon 
momento pa recertifica SETAR na e version nobo cual a wordo 
introduci door di e organo internacional na october 2022. 


Cu e certificacion di ISO/IEC 27001:2022, SETAR por demostra 
na su clientenan, partnernan y suppliers cu nos ta conserva e 
confidencialidad, integridad y disponibilidad di informacion. Y 
tambe SETAR tin e intencion di continuamente mehora proces- 


onan interno y maneha ‘best practices’ internacional. 
Despues di a logra establece y implementa un ISMS exitosa- 
mente, awo padilanti SETAR kier sigui mantene y mehora contin- 
uamente e ISMS. 


SETAR N.V. a logra 
recertifica p’e ISO/IEC 
27001 version nobo 2022 

GUARDIAN Group Fatum, e compania lider di seguro den Caribe 
Hulandes, ta entusiasma pa anuncia su celebracion di su 120 aniversario, 
marcando mas di un siglo di confiansa y sirbiendo su clientenan. Cu e 
tema "Going the extra mile," Guardian Group Fatum ta re-afirma su dedi- 
cacion na participacion comunitario, siguridad financiero solido y ofreci- 
endo solucion nan comprensivo di seguro. 


For di un comienso, 120 aña pasa, Guardian Group Fatum ta compromete 
na duna servicio y sosten excepcionall na su clientenan. E aniversario aki 
ta sirbi como un testamento na e legado duradero di e compania y su 
dedicacion pa bai e extra mile pa su cliente nan. 


"Na Guardian Group Fatum, nos no ta celebra solamente un logro; nos ta 
celebra specialmente e confianza cu nos clientenan a pone den nos pa 


“Nos ta bay e extra mile pa sigura bo smile” 


Guardian Group Fatum ta celebra su 120 aniversario 


120 aña," di acuerdo cu Diego Fränkel, CEO 
di Guardian Group Fatum. "Mientras nos ta 
marca e ocacion significante aki, nos ta renoba 
nos promesa pa sigui bai e extra mile pa nos 
cliente nan, pa nan siguridad financiero y paz 
mental." 


Como parti di e celebracion di aniversario, 
Guardian Group Fatum lo ta activamente 
envolvi den diferente iniciativanan comuni- 
tario cu tin como meta pa hasi un impacto 
positivo den bida di otro. Ademas, e compania 
di seguro ta keda dedica na brinda clientenan 
e miho productonan di seguro posibel. 
Specialmente pa satisface e diferente necesi- 
dadnan di clientenan, for di famia, pareha, yiu 
nan y hasta mascota, te na un hogar, negoshi, 
vehiculo y boto, Guardian Group Fatum ta bay 
e extra mile pa sigura bo smile cu un cantidad 
amplio di productonan di seguro y servicio 
financiero. 


"Mientras nos ta celebra 120 aña di servicio, 
nos ta gradici nos clientenan di curason pa 
nan confianza. Nos ta dedica pa sigura cu 
nan ta sinti sigur na momento di tuma deci- 
sion nan financiero," Diego Fränkel ta añadi. 
"Sea ta pa proteha nan propiedad, plania 
pa pensioen, of prepara pa eventonan ines- 
pera, Guardian Group Fatum tey pa brinda paz 
mental y sosten durante cada paso pa asina 
bo por Live Easy. 
Mientras Guardian Group Fatum ta mira dilanti 
pa futuro, e compania ta invita clientenan, 
partner y comunidad pa join den e celebra- 
cion di su 120 aniversario. Keda pendiente pa 
tur e sorpresanan durante aña. Nos ta bay e 
extra mile pabo! 

RECIENTEMENTE bureau MinTINO conhuntamente cu diferente fundacion 


di rescate y tambe KPA a ricibi informacion di un caso extremo di abuso 


di animal. E caso aki ta encera un cantidad di cacho di diferente rasa bou 


condicionnan hororoso y simplemente inaceptabel. 


E actonan aki di crueldad y abuso di animal no ta aceptabel, pero e ta 


sosode sigur tur dia den nos comunidad. Pa es motibo nos ta sali pa dilanti 


como ministerio encarga cu e bienestar di nos animalnan, cu e caso aki 


como un ehempel pa informa y demostra na nos comunidad kico ta sosode 


den cura di cas cu nos mascotanan! 


Nos Maneho Bienestar di Animal Aruba (MBAA) ta un maneho nobo cu ta 


enfoca ariba e causa primario di e problematicanan aki cu nos ta mirando 


den nos comunidad cu ta puramente abuso di nos animalnan. Nos ta bay 


den e direccion mas preventivo pa asina traha riba tur nivel pa preveni cu e 


problematica aki ta bay sigui escala fuera di nos control den futuro. 


Un di partinan importante di e maneho nobo ta cu lo bay traha ariba un ley 


(dierenwelzijn wet) nobo cu ta enfoca pa proteha nos animalnan. E ley aki 


lo aborda tur e puntonan y problemanan cu nos ta mira actual den comu- 


nidad, na e forma corecto cu e reinforsacion debido y structura di parti di 


nos instancianan di autoridad. Cuminsando cu e caso aki. 


E ta sumamente lamentabel pa mira cu ainda den aña 2024, tin hende den 


nos comunidad cu ta pensa cu abuso di animal ta algo aceptabel. Pero nos 


kier informa cu esaki no ta asina, cu e cambionan necesario y e sosten 


di nos stakeholders nos ta bay tuma accion riba diferente nivel pa asina 


mehora e bienestar di nos animalnan ariba nos isla. 


mante, mester actua na e prome señal cu algo ta robes. 


E problema aki di animal no ta di Gobierno, e no ta di polis e no ta di un 


fundacion, e problema aki ta di nos tur cu ta biba aki na Aruba y ta nos mes 


tin cu scoge pa haci un cambio. E ta cuminsa na abo como ciudadano pa 


ta alerta y demostra mas empatia pa asina salba nos animalnan cu tambe 


ta forma parti di nos sociedad. 


Pa cualkier tipo di informacion por fabor tuma contacto cu Centro Control 


di Cacho of CCC. Por haya nan ariba Facebook, of yama bo polis di bario 


pa raporta si ta ripara caso di abuso di animal. No keda den silencio y no 


warda te ora ta mucho lat pa raporta. 


P’e bienestar di nos animalnan 


Minister Ursell Arends ta atende Abuso 
Extremo di Mascota cu maneho nobo 

Witte Donderdag/Huebs Santo 
28 maart 2024 – 7 pm 
Viering Heilig Avondmaal 
(Nederlandse Dienst) 


Santa Cena 
(Sirbishi na Hulandes) 


Goede Vrijdag/Bierna Santo 
29 maart 2024 - 9.30 am 
Viering Heilig Avondmaal 
(Papiamento Dienst) 


Cena Santa 
(Sirbishi na Papiamento) 


Pasen/Pasco di Resureccion 
31 maart 2024 – 9.30 am 
Gezamelijke dienst 
San Nicolas/Piedra Plat 


Sirbishi hunto 
San Nicolas/Piedra Plat 


GEEN DIENST IN DE MIDDAG 


NO TIN SIRBISHI ATARDI 


Diensten Stille 


Week/Sirbishinan 


Semana Santa 


den trafico ta depende di 
ley, infrastructura y 
comportacion. 
e reglanan con mester comporta den trafico y kico no ta aceptabel. Na e 
momento aki, Fraccion di MEP ta trahando riba e ley di ‘roekeloos rijden’. 


police’ ta cay bou maneho di DOW. E meta ta pa crea circunstancia mas 


Hasta si e ley y infrastructura ta 100% na ordo, un trafico sigur ta 


controlnan cu polis ta haci pa ‘gara’ esnan cu no ta cumpli cu regla, por 


idad den trafico, pero falta di informacion pa por hacie na e manera 


danan cu ‘double lane’: Sasaki, Green Corridor y Watty Vos Blvd cu 
ta diseña pa promove fluho y siguridad di trafico, pero por resulta lo 


na su luga, tanten cu no a haci suficiente esfuerso pa educa comunidad. 


P’esey, den luna di maart 2022, mi a entrega un mocion, unda mi a urgi 


den trafico y specificamente riba e 2 puntonan menciona. E mocion a 


Minister di Husticia cu a lansa e campaña nacional ‘Trafico Sigur’. Danki 


hunto nos eleva e siguridad den trafico. 


RECIENTEMENTE, 
Minister 
Geoffrey Wever a organisa un 
evento titula "Mix After Six", cual 
a brinda un oportunidad unico 
pa interaccion entre e minister 
y un grupo diverso di studiante 
Arubiano na Hulanda. 


Durante e anochi, Minister Wever 
a logra cera conoci personal- 
mente cu varios studiante y a 
intercambia den dialogo habri y 
sincero. E combersacionnan a toca 
diferente tema y tambe e studian- 
tenan a comparti nan ambicionnan 
personal y profesional. 


Durante e evento Minister Wever 
tabatin e honor di por a ricibi un 
buki titula "Living Rich As A Student 
In The Netherlands", skirbi pa un 
autor Arubiano Franklin R. Seute, 
kende 
tambe 
terminando 
su 
estudio actualmente - un muestra 
di creatividad y dedicacion cu 
Franklin a demostra, skirbiendo 
un buki cu informacion valioso pa 
otro cu ta sigui den e pasonan di 
studiante. 


Tin un diversidad di aspira- 
cion y e potencial ta enorme pa 
e proximo generacion di lider di 
Aruba. Minister Wever a expresa 


su gratitud di por a participa den 
un intercambio asina, destacando 
cu "ta importante pa scucha y 
apoya e ambicion di e hobennan 
profesional". E oportunidad pa 
networking durante "Mix After Six" 
no tabata limita na entre e studi- 
antenan y e minister solamente, 
pero tambe entre e studiantenan 
nan mes, creando un ambiente 
colaborativo cu ta yuda forma e 
futuro lidernan di Aruba. 


Minister Wever a comparti un 
mensahe di gradecimento y moti- 
vacion pa e studiantenan, enfati- 
sando cu, los for di e distancia of 
tempo, Aruba semper lo ta nan 
cas. E minister ta anima cu nan 
esfuerso y contribucionnan lo ta 
esencial pa e desaroyo continuo di 
Aruba. 


Geoffrey Wever a topa cu grupo di 
hoben profesional na Hulanda 

UN bonnochi cordial na tur presente, Minister di Cultura Xiomara Maduro a 


cuminsa, na momento cu el a duna su discurso na ocasion di e celebracoi 


di Dia Mundial di Teatro. 


E ta continua: “Teatro ta un medio di comunicacion, expresion y entreten- 


imiento importante pa transmiti y fomenta paz. 


Ta danki na e esfuerso di cada artista y atraves di nan creatividad, nan ta 


recorda nos di nos bunitesa como ser humano unico y alaves diferente cu 


asina nos subi tarima den arte nos ta uni den un forza universal cu ta trece 


paz den nos curason y trankilidad den nos mente. 


E mensahe di e aña aki ta den man di e escritor y dramaturgo Jon Fosse di 


Norwega cu ta splica na un manera bunita cu aunque tur hende ta unico, 


nos tur ta mescos. No ta importa nos color, nos fashi, e pais na unda nos a 


nace, nos religion etc, den nos ser nos tur ta mescos. 


Na Aruba ta 20 aña caba cu nos ta para keto pa celebra e hecho cu e arte 


di teatro ta bibo na nos Pais. E ta forma parti di nos cultura y pa e motibo 


aki ta importante pa e por ricibi nos sosten y apoyo. Den esaki ta crucial 


pa den comunidad mas hende wordo haci consciente di e importancia di 


e forma di arte aki y nos mester busca mas avenida pa crea e sosten cu ta 


necesario pa e arte di teatro keda florece pa eternidad. 


Den cuadro di e trabounan pa introduci Educacion Cultural na scol, nos 


ta sondea con pa apoya e arte di teatro na miho manera. A tene ronda di 


consulta pa asina ta bon informa di e deseonan pa asina por yega na solu- 


cion cu ta wordo carga pa e comunidad di teatro na nos Pais. Pues nos ta 


riba dje. 


Pa finalisa mi kier gradici tur persona y instancia cu ta dedica na duna 


bida na e arte di teatro na Aruba. Ban admira, aplaudi y brinda sosten na 


nos talentonan local cu ta domina e arte di teatro na Aruba. Masha danki y 


pabien di awe caba cu e celebracion di Dia Mundial di Teatro. 


Discurso di Minister di Cultura na ocasion 
di e celebracion di Dia Mundial di Teatro 


Diahuebs, 28 Maart 2024 
COMUNIDAD 
32 
AWEMainta 


DIAHUEBS 14 di maart, Minister di Turismo y Salud 
Publico Sr. Dangui Oduber a ricibi un invitacion pa bishita 
Aruba Boutique and Art Hotel cu lo habri nan porta dia 
prome di april 2024. Un boutique hotel nobo den curason di 
Palm Beach cu lo forma parti como miembro di e marca Best 


Western Signature Collection. 


Minister Oduber a ricibi un recorido unda e la keda encanta 
cu e concepto di boutique hotel di arte. Un concepto cu un 
experiencia cultural y unda e hotel lo ofrece servicio person- 
alisa pa cada bishitante. E boutique hotel lo tin un galeria 
visual cu coleccionan impresionante di artesanonan local. 
For di e lobby te na e cuartonan di huesped, cada area di 
Aruba Boutique and Art Hotel ta decora cuidadosamente pa 
inspira y fascina. Esaki ta e prome di su clase na Aruba, no 
solamente e hotel lo tin un galeria di arte unda bishitantenan 
por cumpra arte, pero tambe lo experencia arte durante nan 
estadia completo. 


E boutique hotel aki ta sirbi como un ehempel di mercado 
“niche” cu ta enfoka ariba e bishitante cu ta busca un expe- 
riencia unico y intimo y cu ta amante di arte. Loke ta haci 
Aruba Boutique and Art Hotel diferente ta cu nan tin 38 
camber, galeria di arte, piscina y jacuzzi cu luz, mini-mercado, 
concierge virtual, shuttle pa lama, ta inclui buffet pa desa- 
yuno, y un restaurant riba tereno habri pa desayuno, lunch 
y cena. Serca di e boutique hotel tin un restaurant nobo cu 
lo habri nan portanan pa nos localnan y turistanan cu yama 
“Omundo” y lo comparti den su cumindanan un 
refleho di e compromiso di creatividad culinario 
y arte cu platonan conoci manera “streetfood”. 


Minister Dangui Oduber a termina e mainta 
yamando danki na e partnersnan, staff y personal 
pa un mainta hopi ameno. Minister ta expresa su 
gratitud pe recorido di e propiedad y ta desea 
Aruba Boutique and Art Hotel tur tipo di exito 
cu nan apertura y nan confianza pa introduci un 
concepto nobo pa Aruba. 


Minister di Turismo a bishita Aruba Boutique 
and Art Hotel den curason di Palm Beach 

DIALUNA mainta durante Conferencia di Prensa di Gobierno 
di Aruba a hiba palabra directora di Bureau Sostenemi (BSO), 
señora Magaly Maduro. Esaki en conexion cu luna di April cu 
a wordo decreta pa Gobierno di Aruba como e luna Nacional 
di Conscientisacion contra Abuso di Mucha. 


Desde aña 2019, Bureau Sostenemi ta e punto central, e 
asina yama Advies y Meldpunt (AMK), pa raporta maltrato 
di mucha. Durante e conferencia di prensa señora Magaly 
Maduro a menciona cu como directora di Bureau Sostenemi 
e ta sumamente complaci cu luna di april a wordo decreta 
como e luna contra abuso di mucha y asina mas atencion lo 
wordo poni riba e problematica aki. 


El a indica cu na Bureau Sostenemi nan ta mira solamente 
un parti chikito di e problema aki, principalmente e abuso 
emocional pero tambe e negligencia emocional cual ta un di 
e motibonan cu e muchanan ta bira vulnerabel pa e abuso 


sexual. Segun cifranan di Bureau Sostenemi, pa aña tin alre- 
dedor di 400 caso pero no tur ta trata di maltrato of abuso 
sexual pero si e dalmento di mucha ta pasa hopi na Aruba y 
ta wordo normalisa. 


Na aña 2023 Bureau Sostenemi a wordo reforsa cu dos 
trahado social, cual a alivia un poco nan trabou. Señora 
Maduro ta pone enfasis cu e unico manera pa soluciona e 
problema aki ta trahando hunto. Na cas tin hopi cos ta pasa 
y mester atende cu nan. Ora cu e abuso sexual sosode por 
wak cu 99% di e casonan ta door di un hende cercano di e 
mucha y nos como mayor tin e responsabilidad di atende cu 
esaki. 


Un echo hopi importante ta, pa kere den e mucha. Ora un 
mucha bisa bo cu e no kier frecuenta cierto persona, of e no 
kier pa cierto persona wak p’e of e no kier sinta den scochi di 
cierto persona, mester pone bon atencion na esaki, mester 
tende di e mucha y busca mas leu e motibo. 


No ta na Aruba so e cifra aki ta halto, sino rond henter mundo 
e traficacion y bendemento di mucha ta halto. Señora Maduro 
a expresa di tin speransa cu na Aruba por yega na baha e 
cifra halto di abuso di mucha. “Si cada persona na Aruba 
contribui y ‘pone su granito di arena’ nos por yuda combati e 
abuso di menor en general”, señora Maduro a expresa. 


Pa denuncia un caso di abuso di mucha of pa conseho por 
yama gratis: 588 1010 of email: sostenemi@aruba.gov.aw. 


En conexion cu luna Nacional di Conscientisacion Contra Abuso di Mucha, 


Directora di BSO a mustra riba e importancia pa scucha nos muchanan 

DIALUNA 25 di Maart den un confer- 
encia di prensa gobierno a decreta 
e luna di April como e “luna nacional 
contra abuso di mucha.” E decreto 
importante aki ta marca otro deci- 
sion importante di gobierno riba e 
tema delicado aki. Conscientisacion 
y brinda informacion continuamente 
na pueblo ta importante pa preveni 
mas caso sucede. Abuso di mucha 
ta causa trauma y dañonan inmenso 
na muchanan, e famia y nos comun- 
idad. Aunke gobierno a tuma varios 
paso concreto pa alcapara cu e situa- 
cion, estudionan ta mustra cu 99% di 
casonan di abuso sexual di mucha ta 
door di un miembro of conoci di e famia. 
Esaki ta haci cu nos como mayornan 
mester informa y papia mas cu nos 
yiunan y ekipa nan con pa evita y salba 
nan curpa den caso di un intento di 
abuso sexual. Mirando e importancia y 
urgencia, gobierno a dicidi pa decreta 
e luna di April e luna nacional contra e 
abuso di mucha. 


Accion clave contra abuso di mucha 
Gabinete Wever-Croes I y II, a bin ta 
trahando constantemente riba ley- y 
proceduranan pa percura pa castigo 
mas severo p’e abusadonan. Esaki a 
wordo logra na Juni 2020. 


Inmediatamente for di 2017-2024 por 
bisa cu a logra lo siguiente: 
• A institui un Comision Nacional di 
Abuso di Menor; 
• Bureau Sostenemi a bira Advies en 
Meldpunt Kindermishandeling (AMK) na 
2019 y gobierno a institui un comision 
“Sexueel 
Misbruik 
Minderjarigen” 
bou liderazgo di sra. Lisette Gomez, 
un persona dedica na e lucha contra 
abuso sexual di mucha; 
• A introduci varios ley pa proteccion di 


muchanan: Ley di creche, ley di protec- 
cion di mucha y hoben, ouderenplan; 
• A inaugura Centro pa Hoben y Famia 
na 2020 pa yuda mayornan fortalece 
nan “parenting skills; 
• A institui na 2021 e Departamento di 
Mucha y Hoben; 
• A introduci FACT-team Kind en Jeugd 
di Sociaal Psychiatrische Dienst; 
• A expande crisis opvang plekken na 
Fundacion Contra Violencia Relacional; 
• Stichting Reclassering a establece su 
departamento di Jeugd reclassering. 
Otro iniciativanan di Gobierno pa 
combati abuso di mucha 
Asina tambe gobierno a introduci dife- 
rente otro cosnan pa yuda combati 
e problematica di abuso di mucha 
manera; 
• A introduci un Meldcode, Codigo 
di Proteccion, y un curso di “Signs 
of Safety” pa profesionalnan den 


sectornan social, enseñansa, salud 
publico y husticia; pa asina tur profe- 
sional por raporta na forma uniforme 
y pa tur informacion relaciona cu e 
mucha ta central den un solo sistema. 
• Family Justice Center, cursonan pa 
henter e veld social door di European 
Family Justice Alliance. 
• Campaña nacional di “Mi Mesun 
Heroe:” un proyecto di 52 episodio 
educativo pa nos muchanan, pa consci- 
entisa e muchanan desde chikito kico 
por, kico no por, y kico pa haci pa stop 
actuacionnan no permiti contra un 
mucha. 


Di e forma aki mi a menciona algun 
di e cosnan cu gobierno a bin ta haci 
pa preveni y yuda cu e problematica 
di abuso sexual y abuso engeneral di 
mucha. Den mi siguiente articulo mi 
lo elabora hopi mas riba tur e otro 
logronan di gobierno den e area aki. 


Parlamentario Marco Berlis, parti 1: 


Gobierno a decreta luna di april como 
luna nacional contra abuso di mucha 

DEN luna di maart Aruba Lions Club tawata basta activo cu algun 
actividadnan tanto pa reconoce su miembronan cu nan trabou 
boluntario y tambe trabounan pa comunidad asina demostra di 
continua cu e bunita trabounan pa mas cu 75 aña den comun- 
idad.Na comienso di Maart a haci un donacion di un cantidad di 


instrumentonan musical na scol “Inclusion” cu ta preparando un 
localidad pa musica unda e muchanan special aki por siña toca 
un of mas instrumento. E donacion aki cu un balor di mas cu 
1000 florin a wordo ricibi pa e docentenan di dicho scol. 


Tambe Aruba Lions Club a participa dia 16 di Maart den un 
proyecto organisa pa algun studiante di Universidad di Aruba, 
cu e bunita meta pa trece tur hende hunto. Esaki a sosode den e 
casnan di pueblo di bario di Bushiri, caminda durante dia, algun 


miembro a participa yudando den e proyecto aki cu a consisti di 
un job-fair, deporte y tambe algun palabra di conscientisacion 
pa e hobennan den e bario. Aruba Lions Club a contribui tambe 
cu un donacion na alimento y algo pa refresca. Un actividad hopi 
bunita pa e bario y cu a wordo bon atendi. 


Por ultimo dia 16 di Maart, Aruba Lions Club a organisa un 
anochi di reconocemento na su miembronan. Esaki a cuminsa 
cu reconoce e ultimo grupo di miembronan nobo cu a ricibi nan 
pin di “We Serve” den un actividad formal, entre tur otro miem- 
bronan y nos ta papia aki di un grupo di 10 miembro, Ln. Edmar 


Lopez, Ln. Marc Fowler, Ln. Nehomar Croes, Ln. Ghislain Lampe, 
Ln. Maximo Lampe, Ln. Freyner Mejia, Ln. Nicole Ruiz, Ln. Hilda 


Statia, Ln. Gregory Trim y Ln. Tai-Foo Lee. 


Despues di esaki a cuminsa e ceremonia pa instalacion di un 
miembro nobo Lion Ronnaly v/d Biest cu a wordo instala pa un 
life member cu alabes ta un “Past Council Chair” Ln. Frank Croes 
den presencia di nos gobernador actual di districto 35N, DG Ivan 
Croes. Di parti ALC su miembronan ta yama Lion Ronnaly un bon 


bini na e famia di leonnan. 


Por ultimo den e anochi aki Aruba Lions Club a reconoce 12 di su 


miembronan cu ta “Life Members” cu a eherce e trabou bolun- 
tario pa hopi aña den comunidad via e prestigioso club Aruba 
Lions. E miembronan aki a ricibi un bunita recuerdo y certificado 
for di man di e presidente actual Rubin Ponson den nomber di tur 
miembro, cu ta reconoce e trabou pa tur e añanan y manteniendo 
e club su existencia cu nan experencia. 


Den e miembronan aki sigur nos por cuminsa cu esun di mas 
grandi y cu mas aña den club cu ta Ln. Alfonso Mirep cu algun 
siman atras a celebra su cumpleaños cumpliendo 100 aña y 


tambe tin 72 aña como miembro di Aruba Lions Club. 


Esnan cu tambe a wordo reconoci ta, PCC Frank Croes, Ln. Maiky 


Croes, Ln. Carlos Maduro, Ln. Ebby Arends, Ln. Carlos Croes, Ln. 
Ronny Nicolaas, Ln. Benky Fowler, Ln. Chinto Tromp, Ln. Horacio 
Oduber, Ln. Chobby Croes y Ln. Satish Daryanani. 


Segun e presidente Ln. Rubin Ponson, esaki ta un honor y privi- 
legio pa por tin un cantidad di miembronan legendario cu tanto 
aña di participacion den e club, cu tanto experencia pa por trece 
e balansa den un organisacion y mantene esaki riba e liñanan 
corecto pa e trabounan cu ta wordo eherce na comunidad. Ta 
miembronan cu hopi conocemento, integridad y respet den 


comunidad, y asina pa guia e nobonan riba e caminda aki pa nos 
tin mas miembro cu den futuro por sigui mantene e club y tambe 
formando leadernan den comunidad. 
Aruba Lions Club ta e prome club di Lions na Aruba y ta spera cu 


por sigui sirbi e comunidad cu hopi aña mas. 


Aruba Lions Club cu actividad pa 
comunidad y instalacion di miembro nobo 

DURANTE e Manifestacion Cultural cu a tuma luga 
dia 17 di maart, en conexion cu Celebracion di Dia 
di Nos Himno y Bandera, Minister-President Evenlyn 
Wever-Croes y Minister Xiomara Maduro di Cultura 
a haci entrega di e bandera oficial cu a wordo hisa 
durante e Acto Protocolar riba Plaza Libertador 
Betico Croes. 


E bandera, cu ta simbolo di unidad, cultura y herencia 
di nos Pais, a ser entrega na lider di Scout Aruba, Sr. 
Mariano Thiel. Cu e gesto aki, Sr. Thiel a ser honra 
cu e responsabilidad di ricibi e bandera for di man 
di ambos mandatario. Esaki a pone enfasis riba e 
respet y confiansa deposita den su persona y Scout 
Aruba, reconociendo nan dedicacion pa fomenta 
entre nos hobennan e sentido di patriotismo y di 
duna bek na comunidad. E momento unico aki a 
marca inicio di e celebracionnan di Dia di Himno y 
Bandera, un dia cu tabata sumamente bunita unda 
cu pueblo henter a sali y celebra nos dia nacional. 


Minister di Cultura, Xiomara Maduro, a expresa su 
admiracion pa e trabou cu Scout Aruba ta haciendo, 
mencionando, ‘E grupo Scout Aruba, bou lider- 
azgo di Sr. Mariano Thiel, ta ehempel di e balornan 
di liderazgo, servicio y comunidad cu ta funda- 
mental pa nos identidad Arubano. Entregando nan 
e bandera oficial pa e Acto Protocolar ta un muestra 
di nan compromiso pa cu e principionan aki.’ 


E Manifestacion Cultural mes tabata un celebra- 
cion unico cu a duna un toke n’e Dia di Himno y 
Bandera, unda cu tabata tin diferente presenta- 
cion di nos talentonan local cu a celebra cultura, 
historia, y arte di nos Pais. E anochi aki a sirbi como 
un momento pa reflexiona riba nos simbolonan 
nacional y e unidad cu nan ta representa. 


E eventonan di e aña aki no solamente a conmemora 
nos simbolonan nacional pero tambe a reforsa 
e identidad colectivo y balornan cu ta haci nos 
Pais unico. Minister di Cultura kier a extende su 
mas sincero gratitud na Sr. Mariano Thiel y Scout 
Aruba pa nan rol den e Manifestacion Cultural, Acto 
Protocolar y nan esfuersonan continuo den forma- 
cion di e lidernan di mañan. 


Minister-President Evelyn Wever-Croes y Minister Xiomara Maduro a haci 


Entrega di e bandera oficial di Aruba na Scout 
Aruba pa hisa durante e Acto Protocolar 

TUR aña riba e di tres diamars di luna di maart rond di 
mundo ta celebra Dia Internacional di Trahado Social. E dia 
ta brinda e oportunidad pa tur Trahado Social y otro person- 
anan cu ta traha den e sector social pa celebra nan logronan 
y tambe pa crea consciencia di e rol importante cu Trabou 
Social ta hunga den bida di nos muchanan, famianan y otro 
comunidadnan den nos sociedad. 


E dia aki kier pone atencion na e necesidad pa sigui planea, 
desaroya y sostene e profesion y e sector social, asina parla- 
mentario di Fraccion di MEP, Ricky Hoek a declara. 


Tema anual 
El a sigui bisa cu e tema di e aña aki ta “Buen Vivir: Shared 
Future for Transformative Change” (Buen Vivir: Un futuro 
comparti pa un cambio transformativo). E tema ta referi na e 
necesidad cu tin pa e Trahadonan Social adopta metodonan 
innovado di intervencion cu ta wordo lidera/guia door di e 
comunidad. Y tambe cu e metodonan ta basa riba e sabi- 
duria di e pueblo y e coexistencia harmonioso cu naturaleza. 


E importancia di Trabou Social 
Trabou Social ta trece un cantidad signicativo di balor agrega 
tanto na e sociedad, e individuo y diferente comunidadnan. 


Aki lo elabora riba algun contribucionnan clave: 
Empodera individuo y famianan: E Trahado Social ta 
empodera e individuo(nan) pa surpasa tur reto, mehora nan 
bienestar y logra nan metanan. 
Boga pa husticia social: Trahadonan Social ta campeonnan 
den husticia social. Nan ta bringa contra di desigualdad y 
discriminacion. Nan ta boga pa maneho- y programanan 
cu ta sigura cu tur hende tin acceso na oportunidadnan y 
recursonan. 
Proteha e populacion vulnerabel: E Trahado Social hopi 
biaha ta traha na e front line caminda e ta proteha esnan 


vulnerabel den sociedad entre otro mucha, adulto mayor y 
persona cu limitacion. Nan ta sigura cu e individuonan aki 
tin acceso na e servicionan esencial y cu nan ta protegi for 
di tur daño. 


Banda di e trabounan importante di intervencion personal cu 
e Trahado Social ta brinda, nan tin un aporte mas amplio p’e 
pais. 


E Trahado Social ta contribui na desaroya un maneho social 
cu ta mustra e necesidadnan den comunidad y e interven- 
cionnan necesario. Tambe prevencion ta un punto cardinal 
di atencion, caminda e Trahado Social ta señala proble- 
manan na un fase trempan, prome cu nan escala den prob- 
lemanan mas grandi. 


Den realidad, e trabou di un Trahado Social ta e weso di 
lomba di un red social fuerte den comunidad. Nan ta sigura 
cu tur persona tin acceso na e recursonan y ta sostene nan 
pa yega na un bida saludabel, logrando metanan y un bida 
husto. Un pabien na tur nos Trahadonan Social riba nan dia, 
Parlamentario Hoek a finalisa bisando. 


Parlamentario Ricky Hoek (MEP): 


Trabou Social y su impacto pa sociedad 

PA obtene conocemento di e trabou special di cada profesional 


tocante nan manera di trata VD/IPV Resultado: E resultado riba e 
pregunta aki ta lo siguiente: di e 12 participantenan, e dokter di 
cas a bisa cu ora e wak pleki blauw, e ta dirigi preguntanan direct 
pa haya sa kico a causa e plekinan blauw; 3 participantenan, e 
dokter di cas, e sacerdote y e pastoor ta tuma tempo pa scucha; e 


dokter di cas tambe ta crea espacio pa e pashent conta su storia; 
3 participantenan: e dokter di cas, e pediatra y e directora di e 
Centro Ortho-Pedagogico lo referi e pashent pa ayudo externo si 
tin mester; e dokter di cas tambe lo duna conseho tocante sigur- 


idad y pa informa polis; den caso di maltrato di mucha, e dokter 
di cas lo informa polis y lo skirbi un carta pa polis si e mucha ta 
den peliger. 


Y e pediatra lo yama e mayornan y esnan cu ta cuida e mucha. 


Dos participantenan OC y e consultant di Teen Mothers di WGK ta 
duna training y guia. WGK tambe ta duna les tocante prevencion 
y educacion sexual na scol. Cuater participantenan: e consul- 
tant di WGK, di DSZ, E Fundacion pa Violencia Relacional y Safety 
House ta ofrece ayudo curativo pa ayudo di problemanan propio 


(reflexion propio). E sacerdote ta ofrece hunto cu e consehonan, 
oracion y ta dispuesto di yama polis pa interveni y ora un persona 
ta na peliger. E pastoor tambe ta duna tempo pa scucha y ta 
ofrece conseho. Tanto e sacerdote como e pastoor lo No encu- 
rasha e victima pa keda den un situacion violento, specialmente 
si e persona ey no ta desea di keda. E patalogo a raporta cu su 


trabou special ta pa tuma muestranan di sanger y semen y otro 
muestranan pa manda esakinan pa O.M como prueba di e culpa- 


bilidad di e agresor. 


Observacion 
Den e entrevista e dokter di cas a menciona 8 di e 15 categori- 
anan. Esaki ta prueba cu e dokter di cas ta merece di ser nombra 
como e prome cu ta duna ayudo na e miembronan di famia. Otro 
persona cu ta hopi importante ta e consultant di WGK cu ta duna 


e teenagers hopi cuido, training y guia como mamanan jong. 
Loke tambe a yama atencion ta e contestanan di e sacerdote y 
e pastoor cu no solamente ta ofrece oracion y conseho, pero cu 


tambe ta dispuesto di manda e persona cu ta busca ayuda, pa 
polis of yama polis pa interveni ora un persona ta den peliger. 


Obhetivo nr.2: 
Obheto nr.2 ta pa haya informacion kendenan ta e cliente/pash- 
entnan cu e profesionalnan ta trata. 


Resultado: E dokter di cas a contesta cu su pashentnan direct ta 
registra na AZV. E pashentnan aki ta adultonan soltero, of casa, 
mayornan cu nan yiunan, hende jong y hende grandi. E pash- 


entnan di e pediatra ta recien naci, babies y muchanan te cu 14 


aña. E clientenan di e OC-Center ta mucha muhe y mucha homber 


di 12 pa 18 aña, cu pa un motibo of otro, no por biba na cas, pa 
motibo cu nan a ser abusa of e mayornan ta adicto. E consultant 
di WGK tin como clientenan mucha muhenan jong entre 11-19 
aña cu ta na estado. E trahado social di DSZ su clientela ta hende 
muhe y hende homber cu diferente problema social. E contesta 


di e FPVR ta cu nan clientenan ta hende muhe y hende homber 
Arubiano pero tambe stranheronan, inmigrantenan y personanan 
sin cas. E clientenan di e sacerdote y e pastoor ta nan paroki- 
anonan/miembronan di e iglesia. 


E persona cu ta atende cu victimanan (Slachtofferhulp) a menciona 
2 tipo di clientenan: hende muhenan cu ta ser uza pa prostitu- 
cion y adictonan di droga y alcohol, fuera di victimanan di trafico 
y pelea. E terapista di maneho di Rabia (Angermanagement) a 


menciona 2 tipo di cliente: clientenan cu problema di droga y 
personanan cu comportacion compulsivo y agresivo. Y e direc- 
tora di Safety House a menciona hobennan cu riesgonan y vulner- 
able, ofensornan repititivo, hendenan confundi y clientenan cu 
diagnostico di problema dobel, como clientenan. Y e patologo a 


menciona como su clientela, victimanan cu a ser viola. 


Observacion: ta bon pa splica cu Safety House ta un platform cu 
ta organisa cooperacion entre e diferente instancianan, funda- 
cionnan y organisacionnan pa traha hunto pa combati VD y IPV. 
Nan manera di traha ta un cooperacion entre e partnernan cu 


ta reenforsa e trabounan di cada core-partner y e partnernan 
flexibel. E Tabel tambe ta mustra cu Slachtofferhulp y e Anger 


Management terapista ta ricibi y trata hopi cliente/pashentnan 
cu diferente problemanan. 
Den e entrevista cu e pastoor y e pastoor nan a comenta cu 25 
– 30% di e casonan cu nan ta trata ta casonan di abuso fisico of 
sexual. E casonan di abusonan emocional ta 2 biaha mas tanto. 


Obhetivo nr.3 


Obheto 3 di e estudio aki ta pa haya informacion y un bista general 
di e personanan, instancianan, y fundacionnan cu ta manda/ 
referi e pashentnan pa profesionalnan pa ayudo y tratamento. 


E dokter di cas a menciona AZV, cu ta e Cuido Medico General na 
Aruba. E pediatra a menciona dokternan di cas, e seccion/camber 
di Emergencia y otro specialidadnan medico. E consultant di 
WGK (Teen Moms) tambe a menciona otro disciplinanan medico 
y DSZ. DSZ mes a menciona dokter nan di cas, trahadonan social, 


Fundacion Sostene Mi y Voogdijraad. E FPVR y e FPVR y e Safety 
House a menciona Voogdijraad. Slachtoffer Hulp y Safety House 
a menciona Polis. E Safety House tambe a menciona e Servicio 
Psikiatrico, Fundacion Guia MI, Slachtoffer hulp y e Fundacion pa 


Maneho di Adiccion Aruba. 
>> 

E patholoog a menciona cu e oficial di e Jeugd en Zeden Politie 
t’e personanan cu ta yam´e ora tin caso di violacion. DSZ y traha- 
donan social, Fundacion Sostene Mi y Voogdij Raad ta esnan mas 
menciona manera esnan cu ta manda mas victima/pashent pa 
cuidadonan profesional. 


Observacion: 
Ta remarcabel cu e Safety House tin un rol crucial den coor- 
dina cooperacion entre diferente instancianan y profesionalnan 
envolvi den tratamento di VD y IPV. 


Un sorpresa, tabata cu e pastoor y e pastoor a expresa di ta 
dispuesto di yama polis ora nan nota cu e persona ta den peliger. 


Obhetivo 4: 


E obheto aki ta busca informacion tocante e tratamento cu ta ser 
ofrece na e victimanan. 


Shete categoria di contesta a ser uza pa nota e contestnan di 
e profesionalnan. Di e 7 posibel contesta aki, e dokter di cas a 


contesta den su interview, cu ora e ta nota depresion, e ta duna 
su pashent normalmente remedi anti-depresivo of e ta referi e 
pashent pa un psicologo of psikiatra. Tres otro instancianan y 
profesionalnan: e Fundacion pa Violencia Relacional, e pastoor y 
Slachtoffer Hulp tambe lo referi e pashent na un psycholoog of 


psikiatra. 


E terapista na DSZ a menciona di manda e pashent n’e terapista 
pa Maneho di Rabia (Anger management), Dos profesionalnan: 
e Fundacion pa Violencia Relacional y e pastoor lo referi clien- 
tenan na trahadonan social y psycholoognan. Slachtofferhulp lo 


hiba e victima pa hospital si e ta herida y tambe lo recomenda pa 
entrega un keho. E patholoog lo tuma un muestra di e semen y e 


sanger pa obtene e DNA di e violado, pa por identifica e violado y 
p’e paga p’e daño cu el a comete cu e victima. 


Observacion: 
Tin 4 referencia di pashent pa un psycholoog of psychiater. Nos 
por considera esaki manera un necesidad creciente pa mas ayudo 
den salud mental na Aruba? 


Obhetivo nr. 5 
E obhetivo aki ta busca pa recomendacionnan special di esnan 


cu ta envolvi den esaki pa combati IPV. Dos profesional, e dokter 
di cas y e consultant di e Mamanan Hoben ta recomenda pa evita 
uzo di alcohol y droga pasobra e substancianan aki ta yama 
violencia. E dokter di cas y DSZ a duna e conseho pa no duna 
e muchanan cosnan material so, sino cuido, atencion y amor. E 
dokter di cas a duna tambe como conseho pa no tolera abuso y e 


pediatra a duna e conseho pa siña e señalnan pa reconoce abuso 
di mucha y pa Semper check dos biaha. Si tin señal pa yama e 
Centro pa abuso di mucha. 


Dos otro profesional: e consultant di e Teen Mothers y e pastoor 


ta recomenda pa papia tocante VD/IPV y pa no tin miedo di busca 
ayudo. 


Tres profesional: E dokter di cas y e OC y DSZ tambe a reco- 
menda pa pone atencion na e situacion di scol. DSZ tambe ta 


recomenda pa siña hende maneranan social y relacionnan salu- 
dabel y pa presenta campaña di prevencion. E Fundacion pa 
Violencia Relacional y e Directrice di Safety House ta recomenda 
pa organisa campaña di prevencion, y pa reporta abuso na auto- 
ridad. E pastoor tambe a expresa cu mester raporta na auto- 


ridadnan. E manager di Safe House ta considera colaboracion 
entre e profesional nan importante y cu tur dos, e victima y e 
abusado, mester ta inclui den e plan di rescate. E patologo ta 
recomenda pa studia dicon tin tanto casonan di violacion. 


Observacion: 
E recomendacionnan mas menciona pa preveni y combati VD/ 
IPV ta cu mester pone atencion a e situacion na cas y na scol, y 
tambe na e recomendacionnan di papia y busca ayudo. 


Obhetivo 6 
E intencion di e obhetivo ta pa recolecta recomendacionnan cu e 
participantenan profesional tabata desea di agrega na e entrev- 
istanan. 


E dokter di cas a expresa varios recomendacionnan cuminsando 
cu e deseo cu AZV mester cubri ayudo psicologico, sigui pa e 
deseo cu e Policlinica pa mucha y Hoben mester ta mas accesibel, 
pasobra e lista di warda ta demasiado largo; sigui pa e deseo cu 
ayudo social haya mas profesionalnan pa ayudo psicologico y e 


di cuater deseo ta cu cada scol haya e posibilidad di asistencia 
di un trahado social. E deseonan di e pediatra ta cu mester sa e 


señalnan di abuso di mucha y tambe unda pa yama ora topa cu 
señalnan di abuso di mucha. 


E Centro Ortopedagogico, e Consultant di Teen´s Mamanan y 
DAS a menciona pa agrega e siguiente deseonan tocante e prob- 
lema di VD y IPV: cu e problemanan aki ta problemanan genera- 
cional y cu alcohol y droga ta yama/causa problema y cu mester 


considera cu dropouts ta un problema. 


Y tambe pa tuma den consideracion cu problemanan na cas, cant- 


idad halto di divorcio y muchanan bibando den hogar- nan dife- 
rente facilmente ta causa problemanan di VD/IPV. DAS a expresa 
cu lo mester bin terapia special tambe p’e agresor. 


E fundacion contra abuso Relacional ta desea di agrega cu un 
shelter pa hende homber y Hobennan ta necesario. Slachtoffer 


Hulp a agrega cu hendenan mester sa unda nan mester yama y 
cu ayudo special pa e abusado ta necesario. 


E patholoog a menciona cu un estudio special ta necesario pa 


haya sa dicon tin tanto casonan di violacion na nos isla. 

UN clásico toscano escondido que no se encuentra fácil- 
mente. Gnudi es una pequeña bola de masa similar a los 
ñoquis de patata. 


Su nombre se deriva del entendimiento de que era el relleno 
de ravioles y no tenía cáscara de pasta. Un bocado deli- 
cioso, ligero y esponjoso con un suave sabor a queso y un 
sutil toque de nuez moscada. Puedes hacer la mezcla el día 
anterior y esto realmente le da más sabor. 


Receta 
TIEMPO PREVIO:2 h 30 min 
HORA DE COCINAR:30 minutos 
TIEMPO TOTAL:3 horas 
4SERVICIO 


Ingredientes: 


Blanquear las espinacas 
400 g de espinacas frescas 
3 cuartos Agua hirviendo 
1 cucharadita Sal 
1 cuarto de galón Agua helada para enfriar las espinacas. 
Bolas de ricota y espinacas 
400 g de queso ricota fresco 
100 g de parmesano reggiano 
60 g de harina para todo uso 
1 pizca de nuez moscada rallada 
1 huevo grande 
1 yema de huevo grande 
1 pizca de pimienta 
1 pizca de sal 
Adición 
400 g de mozzarella fresca, cortada en cubitos pequeños 
coulis de tomate 
23 cucharadas Aceite de oliva virgen extra 
4 dientes de ajo 
2 ramitas de orégano 
2 ramitas de tomillo 
6 tomates roma grandes 
1/2 cucharadita Sal 
1/2 cucharadita Pimienta 
cocinar las bolas 
2 cuartos Agua 
1 cucharada. Sal 


Direcciones: 


Blanquear las espinacas en una olla con agua hirviendo con 


sal. Durante aproximadamente 6-8 minutos. Refrescar en 
agua helada para detener la cocción. Escurre las espinacas 
y exprime bien el exceso de agua y luego pícalas finamente. 
Escurre el exceso de líquido de la ricota y ponlo con las 
espinacas, junto con el parmigiano, los huevos y el exceso 
de yema, la harina y la nuez moscada rallada, sal y pimienta. 
Mezcle suavemente hasta que todo esté incorporado, pero 
no mezcle demasiado. Reservar en el frigorífico durante 2 h. 
Nota: la mezcla se puede preparar el día anterior. 
En una olla a fuego medio agregue un poco de aceite, ajo, 
orégano y tomates y cocine a fuego lento durante aproxi- 
madamente 15-20 minutos. Al final de la cocción retirar los 
aromáticos y sazonar con sal y pimienta. 
Prepara una olla mediana con agua con sal, convierte los 
gnudi en pequeñas bolas de masa rústicas y pásalas por la 
harina para evitar que se peguen. Hiérvelos durante aproxi- 
madamente 2-3 minutos revolviendo ocasionalmente hasta 
que el gnudi flote hacia la superficie. 
Precalienta el horno a 180°F / 80°C. 
Forrar una fuente para horno con el coulis de tomate y colocar 
encima las bolas de gnudi, untar un poco más de salsa de 
tomate y espolvorear con la mozzarella cortada en cubitos. 
Hornee durante 10-15 minutos. Hasta que la mozzarella se 
derrita y se dore ligeramente en algunos lugares. 
¡Disfrutar! 


Empanadillas toscanas de espinacas y ricotta al horno 

Sinceramente, Pastor Marcel Balootje 


Fortaleza pa Famia 


NO ta existi dos cielo, un pa hende grandi y un pa e hoben, 
e mesun santidad cu Dios ta exigi pa hende grandi e ta 
exigi pa e hoben tambe (Revelacion 20:11-15). 


Den e bijbel pa hoben tin tur cos skirbi mescos cu esun di 
hende grandi pasobra ta un Spirito di Dios tin cu a inspira 
hende pa skirbi bijbel. No ta existi ningun versiculo den 
bijbel cu ta suave pa hoben, e Palabra ta forma e hoben, 
pasobra e palabra di Dios, ta berdadero. 


Dios su palabra ta bisa cu: Aspira pa tin pas cu tur hende 
y santificacion sin cual ningun hende lo no mira Señor 
(Hebreonan 12:14). E palabra aki ta conta pa tanto hoben 
como adulto. 


Ay di esnan cu ta gaña hoben cu palabra bunita, pa asina 
gana nan amistad, mientras cu e alma di e hoben ta core 
peliger, ay di esnan cu ta apoya rebeldia bao di hoben, cu 
no kier coregi nan cu e berdad di Dios. 


Den Mateo 18:6 Hesus ta bisa un palabra cla: Ma ken cu 
haci un di e chikitonan cu ta kere den Mi trompica, ta miho 
pe cu un piedra di molina pisa wordo colga na su garganta 
y cu e wordo hoga den profundidad di lama. 


Pablo a bisa Timoteo: Ordena y siña e cosnan aki. No laga 
ningun hende menosprecia bo hubentud, ma mas bien den 
palabra, conducta, amor y fe y puresa, demostra bo mes di 
ta un ehempel pa esnan cu ta kere (1 Timoteo 4:11-12). 


Den un actividad di hoben, ningun luz por wordo baha of 
dim, creando un ambiente di scuridad, ningun momento, 
pasobra den cielo caminda e hoben ta anhela pa bay, no 
tin nada di scuridad, solamente luz, pasobra Dios ta luz. 


Awor ta e tempo pa e hoben siña respeta su curpa y bisti 
decente, pasobra Dios ta demanda santidad di tur hende, 
cerca Dios no tin cuenta di ta mucha nan ta, nos curpa ta 
tempel di Señor y e Spirito di Señor ta biba den dje. 


Tur locual ta e palabra di Dios mester wordo aplica den e 
bida di hoben mescos cu e bida di e adulto, pasobra Dios 
ta rechasa orguyo y rebeldia. 
Dios no a spaar ni su propio angelnan cu a rebeldia contra 
dj’E pero a tira nan den fierno y a condenanan na posnan 
di scuridad reserva pa huicio (2 Pedro 2:4). 


Bijbel ta splica bon cla con Dios ta respalda hobennan cu 


ta biba den santidad, y obediencia na Dios. 


Wak e respaldo cu Dios a duna e hoben David ora e mester 
a enfrenta Goliat. 


E respaldo cu Dios a duna e hoben Hose den e tera di e 
Egipto, pasobra e tabata respeta Dios. 


E respaldo cu Dios a duna e tres hobennan Sadrac, Mesac 
y Abednego, pasobra nan a rechasa idolatria. 


E respaldo duna na e hoben Daniel ora e mester a bisa 
e Rey su berdad, aclarando e locual tabata skirbi riba 
muraya (Daniel 5:25-30). 


Jeremias tabata un mucha ora Señor a mande pa bay 
papia cu nacionnan, Y Señor a respalde den tur locual e 
mester a haci. 


Ta tempo pa nos duna nos hobennan tur respaldo nece- 
sario den cosnan di Dios, pasobra enemigo ta jaag tras di 
hobennan. 


Pero hobennan mester wordo confronta cu e berdad, 
mester wordo coregi y disciplina, mester congrega, mester 
wordo disipula, pa asina nan para firme den caminda di 
Dios. 
Un hoben no por wordo permiti pa haci locual cu e kier, 
pasobra Dios ta exigi santidad for di tur hende. 


Respet y santidad ta conta pa hoben y adulto 

MIENTRAS cu Reino Uni (UK) ta yegando na un eleccion 
crucial memey di reto global manera e conflicto na Ucrania 
y e posibilidad di un di dos presidencia di Trump, e futuro di 
su relacion di defensa y siguridad cu Union Europeo (UE) ta 
bou di presion. 


E Partido Conservador ta prefera pa mantene un acuerdo 
flexibel pa garantisa flexibilidad gubernamental. 


Di otro banda, e Partido Laboral, cu tin como meta pa 
formalisa relacionnan cu UE, ta propone pa dialoga preri- 
odicamente riba diferente problema di siguridad y ta boga 
pa un asociacion di sancion y participacion den e misionnan 
di UE. 


Aunke e ideanan aki ta refleho di e proposicionnan delinea 
anteriormente den e Declaracion Político di 2019 entre 
Union Europeo y Reino Uni, realisa e vision laborista aki por 
resulta un desafio. 


E conflictonan, particularmente cu Gibraltar, ta stroba 
progreso. Ademas, e strategia industrial di defensa di UE 
ta enfoca principalmente riba e miembronan di e mercado 
unico y di Ucrania, excluyendo hopi empresa di Reino uni. 


A pesar di posibel areanan di colaboracion, manera mobil- 


idad militar alinea cu e prioridanan di NATO y Union Europeo, 
e obstaculonan actual ta persisti. E invitacion di Reino Uni 
pa uni cu e proyecto di Cooperacion Structural Permanente 
(PESCO) a keda retrasa pa motibo di un desacuerdo cu 
Spaña. 


Mientras cu UE por acoge mas cooperacion, specialmente 
den luz di preocupacionnan di siguridad comparti, e acuer- 
donan di defensa por enfrenta obstaculo. E alcance di e 
strategia industrial di defensa di UE ta limita e oportuni- 
dadnan p'e empresanan di Reino Uni a menos cu tin cambio 
significativo den maneho. 


Den luz di e retonan aki, e partido laboral mester reconoce 
e limitacionnan y explora strategianan pa stimula coopera- 
cion di UE mas aleu di e sentimento pro-Europeo so. 


E enfolke por cambia pa profundisacion di contacto politico 
enbes di logra cambio significativo den e areglonan di 
defensa y siguridad. 


Na final, si tin oportunidad pa mehora e cooperacion entre 
Reino Uni y Union Europeo, particularmente den dialogo 
politico, logra cambio substancial den cooperacion den 
defensa y siguridad por resulta un reto mirando e limita- 
cionnan existente. 


Acuerdo di defensa y siguridad entre Reino 
Uni y Union Europeo por resulta dificil 

Gradicimento 
Famia kier a gradici tur famia, amigo, 
bisiña y conoci cu di un of otro forma 
a mustra nan atencion, a duna nos 
sosten y palabra di consuelo ricibi p'e 
fayecimento di: 


Oscar Francisco Wester 
Ta gradici tur esunnan cu a haci acto 
di presencia durante entiero, tambe 
un danki na tur esunnan cu a expresa 
nan condolencia sea via e-mail, 
whatsapp, Facebook of un yamada 
di telefon, krans, carchi di condolen- 
cia. 


Danki di curason. 


Un danki na Pastoor Toti Fuentebella 
pa su bunita palabranan durante en- 
tiero. Un danki na Randell Croes pa su 
bunita canticanan. Danki di curason 
na bosonan tur. Boso sosten tabata 
un consuelo grandi pa nos. 
Un danki grandi na Aurora Funeral 
Home pa nan bon servicio. 


Masha danki. 


“Mi ta halsa mi bista na serunan: 
di unda mi yudansa ta bin di Señor 
ku a traha shelo y tera” 
Salmo 121-2 


A bay sosega den nomber di Señor: 


Karel Croes 
Cariñosamente yama: Calito 
*02-05-1942 - †25-03-2024 
Na nomber di su: 
Mayornan: 
†Maximina (Chimina) Croes-Henriquez 
†Sireno Croes 


Rumannan: †Bibiana (Nana) Rasmijn- 
Croes, †Augustin (Buchi) Croes y Irena 
Reynoso, Dominico (Nico) Croes y 
Anna Croes-Werleman na Hulanda, 
†Eddy Croes, Isenia Ras-Croes, Feleci- 
ta Croes 


Sobrino(a)nan: Luisa Rasmijn y famia, 
Cecilia Rasmijn y famia na Hulanda, 
Juan Rasmijn y famia, Ricardo Rasmijn 
y famia, Mario Rasmijn y famia na 
Hulanda, Lucia Hoek-Rasmijn y famia, 
Angelique Croes y famia na Hulanda, 
Minco Croes y famia na Hulanda, 
Tamara de Cuba-Loefstok y famia, 
Bryan Loefstok y famia na Colombia 


Ihanan, primo y primanan, sobre 
sobrino(a)nan, conocinan, personal 
y compañeronan di Cas di Machi y 
demas famia. 


Ta invita pa asisti na e acto di entiero 
cu lo tuma luga diamars 2 di april 2024 
na Misa Inmaculada Concepcion na 
Sta Cruz di 9:00 -11:00 or di mainta. 
Despues lo sigui pa Santana Catolico 
na Sta Cruz. 


Disculpa nos si den nos tristesa nos por 
a lubida algun famia of conoci 


Nos ta lamenta cu nos no ta ricibi 
bishita di condolencia na cas. 


Laga tur locual cu ta spera mi ta 
bunita 
Laga tur locual cu mi encontra na 
caminda ta bunita 
Laga tur locual cu ta rondona mi 
ta bunita 
Laga tur locual cu mi ta laga tras 
keda bunita y 
Laga esaki nan termina den tur 
bunitesa. 


Cu profundo dolor na cos cura- 
zon pero conforme cu boluntad di 
Dios nos ta anuncia fayecimento 
di nos querido: 


Rigoberto Patrick Henriquez 
*13-01-1973 
†26-03-2024 
Acto di entiero lo wordo anuncia 
despues! 


Un protesta espontaneo a provoca 
riba e atardi di diaranson confronta- 
cion entre algun manifestante y autor- 
idad di e aeropuerto di Paris-Charles de 
Gaulle p'e expulsion di e activista Kurdo 
Firaz Korkmaz pa Turkia, segun e medio 
BFMTV. 


E manifestantenan, di origen Kurdo, a 
purba di impedi e deportacion di nan 
compatriota, kibrando e bareranan di 
siguridad di e aeropuerto. E agentenan 
di siguridad a interveni e momento ey 
pa purba di detene e grupo di persona, 
pero e situacion a bira violento y ambos 
banda a cuminsa golpia otro. Durante 
e enfrentamento, tres di e agentenan a 
resulta levemente herida. 


Di acuerdo cu e fuentenan policial, entre 
20 y 30 persona, incluyendo varios repre- 
sentante electo di e ciudad, a participa 
den e manifestacion, exigiendo "respet 
n'e derecho di asilo" y argumentando 
cu e deportacion ta expone Korkmaz na 
encarcelamento y tortura na Turkia. 


E deportacion finalmente a tuma luga y 
no a produci ningun alerto. Sinembargo 
autoridad a sigura cu nan lo delanta un 
investigacion riba e incidente. 


Na un aeropuerto di Paris 


Deportacion di activista Kurdo 
a causa confrontacion 


